pe A közösségi oldalak óriási sikereket értek el szinte a sem- b ? Még mindig a világ legnagyobb informatikai kiállí- ál4m 


miből. Ezek a portálok egy ideje fejlesztői plattormként p . tása. Idén 68 országból 4157 kiállító érkezett. forin ft 


Opensocfal is használhatók. 

A hazai közigazgatási rendszer digita- 


lizálása évek óta fontos, a kormányzat 
által is deklarált törekvésnek számít. 
A magyar e-közigazgatási szisztérmna 
az Ügyfélkapu biztonságos, zárt rend- 
szerére építkezik; ám számos szak- 
ember vitatja, valóban biztonságosnak 
mondható-e ez a megoldás. E-közigaz- 
gatás közelről. 

Összeállításunk a 7-9. oldalon 


MINI AN Kepeszímelszel 


Új képzések 
indulnak az 
IT Factory-ban! 


Akár online is 
végezheti 


A NetAcademia IT Factory-s 
képzései arról híresek, hogy az igen 
kedvező áruk ellenére nagyon tartalmasak, 
munkaidőn túl kerül rájuk sor, online is 
végezhetők, és profi oktatók tartják őket. 
A tavasszal induló tanfolyamokat 
közkívánatra állítottuk össze. 


a 


DVD Authoring .. 


N Linux klaszter létrehozása, 
avagy hogyan építsünk non-stop működő szervereket 
nyílt forrású eszközökkel 
Indul: március 29. 


N 


Hálózatbiztonság ; reloaded", 
avagy minden etikus hekker így kezdi... 
Indul: április 10. 


N PHP programozás, 
avagy aki webáruházat tud, az mindent tud 


Indul: április 27. 


A képzések tanteremben és online egyaránt 
végezhetők, de a szakképzési hozzájárulás terhére 
csak az előbbi számolható el. 


További információ és jelentkezés : www.itfactory.hu/tavasz 


ITÍFACTOr 


TANULD MAGAD A LEGJOBBAK KÖZÉ 

fú ; Szolgáltatások: 

CD, DVD sokszorosítás 


Egyedi CD, DVD írás 


Csomagolás és logisztika 


8000 Székesfehérvár, Aszalvölgyi u. 7. 

Elérhetőségek: 
tel.: 22/533-571 
authoring studió: 1021 Budapest, Hüvösvölgyi út 54. tel.:--36 1 
áh 


fax.: 22/533-599 e-mail: vtedXvtcd.hu 


www.vtcd.hu 


3921-217 fax:-436 1 3921-238 e-mail:authoring(9vtcd.hu 


MVTCD VIDEOTON 


Kompaktlemez-gyártó Kft. 

2 HIPCWORLD 
prog.hu 


TARTALOM 


KN JEKNEKT 
HYDE TECH CORNER 
Felkértük két technológiai 
vállalat vezetőjét, hogy kommentálja 
a közelmúlt eseményeit, híreit. 


TÁROLÓFELHŐ A DOBOZBAN 

Az IBM Magyarország 
az újonnan bejelentett SONAS és 
Information Archive megoldását is 
bemutatta idei Tárolómegoldások 
Fórumán, amelyre a múlt héten, 
csütörtökön került sor mintegy 
kétszáz fős szakmai közönség rész- 
vételével. 


SZŰK KERESZTMETSZET 

A magyar elektronikus 
közigazgatás modellje az Ugyfél- 
kapura mint megbízható központi 
rendszerre épül. A központi szisz- 
téma naplózza a belépéseket és 
az adatforgalmat; vitás esetekben 
ezek a naplók jelentik az egyedüli 
referenciát arra nézvést, pontosan 
milyen információcsere zajlott a 
rendszer és a felhasználók között. 


CSAK BÚJJATOK RAJTA! 


AZ ELEKTRONIKUS CÉGEL- 
JÁRÁSTÓL A MINŐSÍTETT 
ARCHIVÁLÁSIG 
Az elektronikus aláírás alkalmazási 
lehetőségei igen sokrétűek, a mód- 
szer a közigazgatásban és az üzleti 


szférában is egyre elterjedteb- 
bé válik. 


Az Open Source Data Center Initiative célja egyesíteni a mérnöki erőforrásokat, 


KI ÜZLET ENNI 
HÁLÓZATBA KÖTÖTT 


10 VILÁGOK 

A CeBIT 2010 középpontjában a 
világháló által életre hívott trendek és 
alkalmazások, az interneten és a mo- 


bileszközökön elérhető szolgáltatások 
álltak. 


11 

12 —  NYÍLTFORRÁSÉS ÜZLET 
A nyílt forrású és a tulajdo- 

nosi szoftverek küzdelmében egyre 

komolyabb szerepet játszanak a nyílt 

szabványok, az ezeken keresztüli 

interoperabilitás. 


EURÓPAI E-KIVÁLÓSÁG 
2010: MAGYAR DÍJAZOTTAK 


II TECHNOLOGIA II 
14 OPENSOCIAL 

A közösségi oldalak óriási 
sikereket értek el szinte a semmiből, 
ám az érdeklődést folyamatosan fenn 
kell tartani. Ezek a portálok egy ideje 


mint fejlesztői platform is használha- 
tók, új lendületet adva a bővülésnek. 


155 FEJLESZTÉSI IWIW-RE 
18 USB3.0ÉSESATATECK- 
NOLÓGIÁK 


A mikro- és kisvállalkozások körében 
máig gyakori eset, hogy nem kerül 
sor rendszeres adatmentésre. Ennek 
anyagi, fegyelmi és kényelmi okai is 
lehetnek; néhány új hardverszabvány 
elterjedése javíthat a helyzeten. 


HI MELLÉKLET IN 


18 em 
Ugyfélmegtartás és értékesí- 

tésautomatizálás 

20 IT SECURITY ROADSHOW 


20 HOUG KONFERENCIA 


KI ÁLLANDÓ 
ROVATAINI INN 


04 VÉLEMÉNY 

Bogár Szabolcs: A blogolás 
szabadsága — A közösségi média 
születésekor a blog mindenki számára 
szabad és elérhető felületet teremtett. 
OS ESEMÉNYEK 
Konferenciáink 


06 HÍRMOZAIK 


NA vállalat biztonsági főnöke felvetette, hogy az adatforgalomra kivetett adóból 
központilag finanszírozhatóvá tehetnék az internetes kártevők elleni harcot. 


s computerworld.hu/cikk/internetado 


és ezzel megkönnyíteni a kisebb kivitelezők dolgát. 


Az új rendszer hatalmas, 322 terabites maximális 
adatátviteli sebességet biztosít. A CRS-3 lehet az 


alapja a szupergyors internetnek. 


s computerworld.hu/cikk/cisco-router 


s computerworld.hu/cikk/nyilt-adatkozpont 


A webáruházban kapható szoftverek szervesen kiegé- 
szítik a Google felhőalkalmazásait. Minden megtalál- 


ható a kínálatban, néhány szoftver ingyenesen használ- 


ható. 


5 computerworld.hu/cikk/google-marketplace 

Bogár Szabolcs 


újságíró 


A ÚIOgOlás 


Szabalsága 


A közösségi média születésekor a blog mindenki számára szabad és elérhető felületet teremtett arra, hogy személyes véleményével, 
gondolataival megjelenjen az internetező nyilvánosság előtt. Mára mégis az a paradox helyzet állt elő, hogy a webnaplók közül 
jellemzően azok maradnak fenn hosszabb távon, amelyek mögött pontos koncepció, tervezés és üzleti potenciál rejtőzik. 


BarCamp Budapest — Web 
A 2.0 Symposiumon az online 

marketing szakma legfon- 
tosabb magyar képviselői — média- 
vállalatok, digitális ügynökségek, ta- 
nácsadók, bloggerek és befektetők 
— idén is megpróbálták megfogal- 
mazni, miről is szól ez az úton-útfé- 
len emlegetett webkettő. A konfe- 
rencián leginkább gondolatébresztő 
előadások és kerekasztal-beszélge- 
tések hangzottak el; nem is nagyon 
várhattunk ennél többet, hiszen 
nagyrészt még mindig csak a felszínt 
kapargatjuk, amikor megnyugtató 
válaszokat szeretnénk adni a közös- 
ségi média kapcsán felmerülő kér- 
désekre. Nem is próbálkoztak ez- 
zel különösebben annak az egyéb- 
ként érdekesnek ígérkező sessionnek 
a meghívott előadói sem (Benei Péter, 
Uj Péter, Barczi Imre), akik a blogolás 
jövőjéről beszélgettek. 

Nyugodtan mondhatjuk, hogy a 
legkompetensebb személyek ültek 
az asztal körül, hiszen közülük ket- 
ten közvetlenül is kapcsolatban áll- 
nak a hazai piac legnagyobb része- 
sedésével bíró blog.hu-val. Mint is- 
meretes, az Index — kihasználva a 
blogolás iránt megnövekedett ér- 
deklődést, illetve maga is dolgozott 
azon, hogy így legyen — már jó ideje 
beépíti a legnépszerűbb webnaplók 
bejegyzéseit a hírportál nyitó oldalá- 
ra. Ezzel olyan felületet, megjelené- 
si lehetőséget ad a , szerencsésebb" 
bloggereknek, ami korábban tel- 
jességgel elképzelhetetlen lett vol- 
na számukra. Az Index ugyanis Ma- 


gyarország (elvileg második) legnép- 
szerűbb hírportáljaként hatalmas lá- 
togatói forgalmat generál, amelynek 
egy részéből a bloggerek is profitál- 
hatnak. A modell adott: válassz egy 
érdekes — vagy mondjuk inkább úgy: 
széles körű érdeklődésre számot tar- 
tó — témát , írj frappáns posztokat, 
lehetőleg minél többet, és ha elfoga- 
dod a speciális felhasználási feltéte- 
leket, az Index biztosítja azt a láto- 
gatói bázist, amit egy blog csak na- 
gyon kis valószínűséggel lenne képes 
önerőből megszerezni. Es itt álljunk 
15 meg egy szóra. 

A blogolás (és tágabb értelemben 
a közösségi média) eredetileg on- 
nan indult, hogy az egyszerű em- 
ber számára korábban nem voltak 
adottak azok a lehetőségek, eszkö- 
zök, amelyekkel maga is megjelen- 
hetett volna személyes véleményé- 
vel a nagy nyilvánosság előtt. Az 
internet szabadsága technikai 
szempontból ledöntötte ezt az 
akadályt, mindenki előtt meg- 
nyilt a lehetőség, hogy egy egy- 
szerű felületen keresztül meg- 
ossza gondolatait a nagyvilág- 
gal. A blogolás kezdetben a nap- 
lóíráshoz hasonlított, vagyis az 
emberek többsége arról érteke- 
zett, hogy mi történt a magánélet- 
ében és a környezetében. Köny- 
nyen belátható, hogy az ehhez ha- 
sonló webnaplók a többség számára 
teljességgel irreleváns tartalmakat 
szolgáltattak, hiszen az énblogok 
szerzői legfeljebb ismerőseik vélt 
vagy valós érdeklődésére számíthat- 


tak. A motorok akkor pörögtek fel 
igazán, amikor az emberek rájöttek, 
hogy önjelölt újságíróként, tudó- 
sítóként érdekes, máshol nem sze- 
replő információkat tehetnek köz- 
zé, és ezáltal szélesebb rétegekhez 
szólhatnak. A folyamat mára már 
ott tart — legalábbis UJ Péter sze- 
rint, és nyilván igaza van —, hogy a 
professzionális újságírás alig képes 
lépést tartani a gombamód szapo- 
rodó, tematikus és gyakran frissülő 
tartalmakkal megjelenő blogokkal. 
Ha pusztán a témák sokszínűsé- 
gét és az információ mennyiségét 
(és nem minőségét) vizsgáljuk, pél- 
dául a blog.hu-n, könnyen belátha- 
tó, hogy ma már a legnagyobb szer- 
kesztőség sem lehet képes ilyen vo- 
lumenű szöveges tartalom (érték) 
előállítására. A webnaplók szerzőit 
leggyakrabban a személyes érdek- 
lődés és természetesen maga a pub- 
likálás lehetősége motiválja, ezzel 
pedig nehéz versenyeznie bármely 
hagyományos médiumnak. 

A közösségi média egyszerre ré- 
me és reménysége a tartalomszol- 
gáltatóknak. Egyrészt teret veszít- 
hetnek azáltal, ha az interneten 
szörfölők nem az ő "kikötőjükbe 
irányítják a deszkát", másrészt vi- 
szont könnyen kihasználhatják a 
felhasználói tartalomban rejlő le- 
hetőségeket. Ha az említett folya- 
matot végignézzük, érdekes ellent- 
mondást figyelhetünk meg a kö- 
zösségi média eredeti filozófiája és 
gyakorlati felhasználása között. Ma 
ugyanis az történik, hogy az a blog 


lesz sikeres — népszerű és (esetleg) 
jövedelmező -—, amelyről a tarta- 
lomszolgáltató úgy ítéli meg, van 
benne kellő üzleti potenciál. Ha 
így van, felkarolja, támogatja sa- 
ját felületein, win-win szituációt 
teremt saját maga és a szerző szá- 
mára. De mi van a többiekkel? Le- 
het bármilyen érdekes, tartalmas, 
mély, szórakoztató egy blog, de mit 
ér mindez, ha senki nem olvassa? 
Arra pedig kevés lehetőség mu- 
tatkozik, hogy a webkettes zaj- 
ban - ami a laikusok számára 
egyébként is teljességgel kö- 
vethetetlen - önerőből ismert- 
séget, visszatérő olvasókat 
szerezzen magának. A kör te- 
hát bezárult. Végeredményben az 
marad a felszínen, aki ilyen szabá- 
lyok szerint játszik, a jéghegy csú- 
csa alatt pedig továbbra is csak azok 
, alkotnak", akiknek a blogolás már 
önmagában örömet okoz. 

A kérdés inkább filozófiai — leg- 
alábbis egyelőre —, mert ha hiszünk 
abban, hogy a webkettőben is műkö- 
dik a természetes kiválasztódás, a ver- 
seny ősi törvénye, és az új tehetsé- 
gek előtt egyformán adott a lehető- 
ség a publicitásra, egy rossz szavunk 
se lehet a lehetőségeket kiaknázó tar- 
talomszolgáltatókra. Ugyanakkor elő- 
térbe kerül a felelősség kérdése, hiszen 
tartalmi és formai szempontból is igen 
színes a kínálat, a tartalomszolgáltató 
dolga pedig az, hogy a bevételek mel- 
lett értéket — ha úgy tetszik, szakmai- 
ságot, professzionalizmust — is közve- 
títsen. af 

Hyde Tech Corner 


Ezen a héten Tázló József (Cisco) és Ninausz Péter (Gartner) 
reflektál a közelmúlt fontos híreire, eseményeire. 


Összeállította: Bogár Szabolcs 


heti összeállításunkból kide- 
e rül, milyen vélt és valós biz- 

tonsági aggályokkal kell meg- 
küzdeniük a felhőinformatikai meg- 
oldásoknak a vállalati szektorban, 
illetve milyen piacuk lehet az idén 
berobbant fogyasztói 3D-technoló- 
giáknak az elkövetkező években. 


TÁZLÓ JÓZSEF 

MŰSZAKI IGAZGATÓ, CISCO 

A cloud computing, vagy ahogyan 
fordítani szokták, a felhőalapú szá- 
míitástechnika olyan evolúciós fejlő- 
dés terméke, amelynek korábbi fá- 
zisai, illetve elemei jól ismertek, ki- 
dolgozottak. Alapja a virtualizáció, 


ESEMÉNYNAPTÁR 


MARCIUS 17-19. 
Magyar Virtuális Szoftverbörze és 


Informatikai Kiállítás 
n www.szoftverborze.hu 


Március 18. 


IDC IT Security Roadshow 2010 
n www.idchungary.hu 


Március 21—24. 
EuroCACS$ 2010 
n Www.isaca.org 
Március 22—24. 
HOUG Konferencia 2010 


n www.houg.hu 


ES 


amelynek biztonságos működteté- 
se a végponttól végpontig terjedő 
szolgáltatás minden infrastrukturá- 
lis elemében, kezdve az alkalmazás- 
tól a hálózaton át egészen a szerve- 
rekig és adattárolókig megoldott. 
Korábban is fontos volt, hogy egy 
vállalaton vagy intézményen belül a 
virtuális szerverek és a különböző al- 
kalmazások, felhasználók számára vir- 
tuálisan szétszabdalt adattároló partí- 
ciók között ne legyen , áthallás", átjá- 
rás, ne sérüljön az adatbiztonság. Vir- 
tuális LAN-okkal (VLAN), virtuális 
privát hálózatokkal (VPN), a felhasz- 
nálók és az általuk alkalmazott kom- 
munikációs végpont azonosításával, 
vitási jogosultságá- 
nak szigorú kont- 
rollálásával a háló- 
zatok használatát is 
biztonságosan meg 
lehet osztani több 
felhasználó között, 
még az interneten 
keresztül is. Szé- 


Tázló Jú Í leskörűen elter- 
az! 0 JOZSE jedt és biztonságos 
műszaki igazgató, az internet banking, 
Cisco amely ugyanezekre 


az elvekre és műsza- 
ki megoldásokra épül. Sem bagatelli- 
zálni, sem indokolatlanul felnagyíta- 
ni nem szabad a cloud computing be- 
vezetésének biztonsági kockázatait. 
Ehelyett a megvalósításban részt ve- 
vő iparági szereplők szoros szakmai 
együttműködésére van szükség ahhoz, 
hogy az egyes részmeg- 
oldások egymáshoz jól il- 
leszkedő architektúrája 
jöjjön létre, amely a leg- 
magasabb szintű bizton- 
ságot nyújtja a legköny- 
nyebben megvalósítható 
és kontrollálható módon. 


NINAUSZ PÉTER 


KÉPVISELET-VEZETŐ, Ninausz 
GARTNER Péter 


A 3D-televíziózás irán- 
ti fokozott érdeklődés 
elsősorban a több gyár- 


Gartner 


Le, Agua 


képviselet-vezető, 


tó által is bemutatott 3DIV ké- 


szülékeknek, valamint a 3D-tech- 
nológiát mozilátogatók milliói szá- 
mára kézzelfogható közelségbe ho- 
zó Avatar sikerének tudható be. 

A 2010. évi kezdeményezések el- 
sődlegesen sokkal inkább csak a 
felhasználói-fogyasztói reakciók 
teszteléseként, mint a folyamatos 
3D-szolgáltatás megindításának 
tekinthetők. 

A 3DIV számos rajongót fog von- 
zani, de várhatóan így is csak egy szűk 
kört fog meghódítani a következő 5 
évben. Hozzáadott értéke ugyanis 
nem tűnik elegendőnek a felhasználók 
azon millióinak meggyőzésére, akik 
az elmúlt években váltottak HDIV- 
re, hogy újra lecseréljék készülékeiket. 
"Talán a legnagyobb visszatartó erő a 
széles körű piaci elterjedés előtt a spe- 
ciális szemüveg használata, mivel 3D- 
szemüveget nem igénylő tévékészü- 
lékek hosszú évekig nem lesznek még 
elérhetők tömegpiaci árakon. 

Olyan specializált programok ese- 
tén, akol a felhasználók hajlandók fi- 
zetni a nagyobb élményért (így pél- 
dául sportprogramokért), a 3DITV 
megadja a szolgáltatások, illet- 
ve programok megkülönbözteté- 
sének lehetőségét a versenytársak- 
hoz képest. Az USA-ban és az Egye- 
sült Királyságban zajló jelen tesz- 
tek eredményei fontos 
betekintést adnak a 
, 3DIV-szolgáltatások 
.  fogadtatásába. A piac 
. iránt érdeklődő szol- 
gáltatóknak és gyár- 

! tóknak kiemelt figye- 

. lemmel kell követniük 
e tesztek eredményeit. 
Az iparág szereplőinek 
az egymással versen- 

gő platformok fejleszté- 
se helyett pedig a gyors 
szabványosításban kell 
együttműködniük.§7 


I AKTUÁLIS 


Aspectis Open Day 
Február 25-én az Aspectis Open Day 
vendége volt az Axis Communications. 
A rendezvény egyik előadója 
Suzanne Ouinn, az Axis közép-ke- 
let-európai piacokért felelős veze- 
tője elmondta, hogy az Axis az IP- 
videóban stabilan őrzi első helyét 

a világban 32 százalékos részese- 
déssel. Több új terméket is bemu- 
tatott: egy HDIV felbontású PTZ 
kamera, az AXIS 18412 installáci- 
ós monitort, valamint az Axis leg- 
újabb zászlóshajójáról a 01910-es 
hőkamerát. 


Trójai-verseny 

Az amerikai SunbeltLabs 2010. febru- 
ári toplistáján az első tíz helyből nyol- 
cat trójai program foglalt el, ami az 
ilyen jellegű támadások megugrásá- 
ra utal. A listán továbbra is a Irojan. 
Win32.Generic!BT családba tarto- 
zó kártevők állnak az élen — az ösz- 
szes észlelt fertőzés egyharmadát 
83,37 százalékát) teszik ki. A trója- 
iak előkelő helyezése részben a té- 

li olimpia iránti érdeklődéssel ma- 
gyarázható. Sok felhasználó ke- 

res fel ugyanis megbízhatatlan 
webhelyeket a téli játékok versenyei- 
nek élő videói után kutatva. 


5AP a CEU-n 

A Közép-európai Egyetem (CEU) az 
SAP vállalatirányítási megoldását 
választotta üzleti folyamatai támo- 
gatására. A nagyvállalatok számá- 
ra kifejlesztett SAP ERP 6.0 egy 
rendszeren belül kezeli majd az in- 
tézmény egymástól eltérő profilú, 
önálló szervezeti egységeit. Igy le- 
hetővé válik a csoportszintű ellenőr- 
zés például a pénzügy, a beszerzés, 
a készletkezelés, a tárgyi eszköz és 
a projektmenedzsment területeken. 


REGISZTRÁLJON 

AKTUÁLISI 


Tárolófelhő a dobozban 


Az IBM Magyarország az újonnan bejelentett SONAS és Information Archive megoldását is 
bemutatta idei Tárolómegoldások Fórumán, amelyre a múlt héten, csütörtökön került sor mintegy 
kétszáz fős szakmai közönség részvételével. Irta: Kis Endre 


z adatok tárolása és keze- 
A lése az egyik legnagyobb 

kihívás az információ- 
technológia felhasználói számá- 
ra. Hálózatba kötött világunk az 
adatrobbanás korát éli. Jövőre már 
2 milliárd ember fogja használni 
az internetet, miközben a felhasz- 
nálók — és a szemetelő botnetek — 
már ma is 247 milliárd e-mailt kül- 
denek naponta. A rövid szöve- 
ges üzenetek, ugyancsak naponta, 
400 terabájt adatmennyiséget ké- 
peznek egyedül az Egyesült Alla- 
mokban. A világon egy év lefor- 
gása alatt készülő MRI (mágneses 
rezonanciás) orvosdiagnosztikai fel- 
vételek tárolásához 1 petabájt tár- 
kapacitásra van szükség. Ez a te- 
temes adatmennyiség exponenciá- 
lisan nő. Ahogyan Steve Duplessie, 
az Enterprise Strategy Group ve- 
zető elemzője megállapította, ez az 
egyetlen dolog, amire biztosan szá- 
míthatunk: függetlenül attól, hogy 
a gazdaság éppen milyen állapot- 
ban van, az adatmennyiség töretle- 
nül növekszik. 

Roland Leins, az IBM System 
Storage közép-kelet-európai igaz- 
gatója előadásában arra is rámuta- 
tott, hogy a vállalatok által digitá- 
lisan tárolt adatmennyiség évi át- 
lagosan 57 százalékos növekedése 
milyen problémákhoz vezet az üz- 
let vonatkozásában. A vezetők 52 
százaléka számolt be arról, hogy 
nem bízik a döntések meghozata- 
lához felhasznált információ pon- 


tosságában, 59 százalékuk nem kap 
meg minden szükséges informáci- 
ót, 42 százalékuk pedig nem a meg- 
felelő adatokra alapozza döntése- 
it. Ilyen körülmények 
között gyakrabban sé- 
rül az adatok biztonsá- 
ga, és a vállalat nehe- 
zebben tud megfelelni 
az adatkezelésre vonat- 
kozó törvényi szabályo- 
zásnak. 

Mindennek komoly 
költségvonzata lehet. 
Ha egy ellenőrzés hi- 
ányosságokat tár fel 
a törvényi megfelelő- 
ség tekintetében, az 
a Gartner adatai szerint 
az Egyesült Allamok- 
ban átlagosan 150-250 ezer dollá- 
ros költséget jelent a vállalat szá- 
mára. Az adatok átmeneti elérhe- 
tetlenségéből, a tárolórendszerek 
leállásából eredő veszteségek pe- 
dig a bevételek 16 százalékát is fel- 
emészthetik. Ezekkel a nehézségek- 
kel szinte valamennyi vállalat szem- 
besül. Az IBM saját ügyfélkörében 
végzett felmérése szerint a szer- 
vezetek 94 százaléka keres megol- 
dást az említett problémák valame- 
lyikére. 

A kialakult helyzet azonban óri- 
ási lehetőséget is hordoz — fejtet- 
te ki Roland Leins. — Alkalmat ad 
ugyanis arra, hogy a vállalat intel- 
ligenciát és proaktivitást vigyen az 
adatrögzítés, -tárolás és -kezelés fo- 


Roland Leins 


igazgató, IBM 
gystem Storage CEE 


lyamatába. Ehhez kínál innovatív 
megoldásokat az IBM informáci- 
ós infrastruktúrája, amelynek ele- 
mei között legutóbb olyan újdon- 
ságok kerültek piac- 
ra, mint a virtualizált 
grid architektúrá- 

ra épülő XIV diszk- 
rendszer és a Diligent 
adatdeduplikációs 
technológia. Ezek so- 
rát most a febru- 
árban bejelentett 
SONAS tárolófelhő és 
az IBM Information 
Archive, a System 
Storage DR550-es 
adatmegőrző megoldás 
következő generáció- 
ja bővíti. 

Az IBM SONAS (Scale-Out NAS), 
miként neve is utal rá, egy masz- 
szívan méretezhető, hálózatra 
csatlakoztatott tárolómegoldás. 

A SONAS úgy működik, mint 

a vállalat C: meghajtója, egyetlen 
névtartományban akár 14 petabájt 
adatmennyiség tárolható benne. 

A vállalatnak így nem kell több, kü- 
lönálló fájlszervert üzemeltetnie, 

és a felhasználóknak sem kell ve- 
sződniük az adatelérési utakkal. Az 
IBM például világszerte 92 ezer 
alkalmazottját szolgálja ki egyet- 
len SONAS tárolófelhővel. A 
hardvert, szoftvert és szolgálta- 
tást együtt tartalmazó SONAS az 
IBM-től megszokott, nagy fekete 
dobozban érkezik, olyan készülék 
(appliance), amelyet a felhaszná- 
lók egyszerűen és gyorsan üzembe 
helyezhetnek, és ugyanilyen köny- 
nyen felügyelhetnek. 

Az IDC szerint a vállalatok ál- 
tal tárolt adatok mindössze 40 szá- 
zaléka aktív vagy gyakran használt, 
a Forrester Research pedig még en- 
nél is nagyobbra, 85 százalékra be- 
csüli az inaktív adatok arányát. Az 
ilyen információ költséghatékony, 
ugyanakkor biztonságos és a törvé- 
nyi szabályozásnak is megfelelő ar- 
chiválása, illetve az életciklus vé- 


gén történő megsemmisítése ezért 
rendkívül fontos feladat. Erre a 
célra kínálja az IBM Information 
Archive megoldását, amely hard- 
ver, szoftver és szolgáltatások előre 
konfigurált, tesztelt együttesét fog- 
lalja akár egy nap alatt beüzemel- 
hető készülékbe. Az Information 
Archive lemezekkel és szalagos 
meghajtókkal is használható, és 304 
terabájt kapacitásig méretezhető. 
Az adatmegőrzés költséghatékony- 
ságát és biztonságát többek között 
olyan technológiákkal biztosítja, 
mint az adatdeduplikáció, a tömörí- 
tés, a teljes titkosítás, a jogosulatlan 
hozzáférés megakadályozása, vala- 
mint a visszaállíthatatlan adatmeg- 
semmisítés. 

Ezekkel az innovatív tárolómeg- 
oldásokkal a vállalatok az IBM sze- 
rint akár 70 százalékkal csökkent- 
hetik az adattárolással összefüggő 
hardverbeszerzés költségeit, 50 szá- 
zalékkal javíthatják az üzemeltetés 
hatékonyságát és tízszeresére nö- 
velhetik az alkalmazások válaszide- 
jét. Igy száz százalékig megbízható 
információval láthatják el alkalma- 
zottjaikat anélkül, hogy ez a telje- 
sítmény rovására menne. 41 


IBM XIV Storage System: már több mint 
kétezret telepítettek belőle 

]E-KÖZIGAZGATÁS MAGYARORSZÁGONI 


SZŰK Kepesztmétszet 


A hazai közigazgatási rendszer digitalizálása évek óta fontos, a kormányzat által is deklarált törekvésnek 


számít. A magyar e-közigazgatási szisztéma az Ügyfélkapu biztonságos, zárt rendszerére építkezik; 
ám számos szakember vitatja, valóban biztonságosnak mondható-e ez a megoldás. Írta: Dávid Imre 


árcius elsején helyez- 
Na ték üzembe az elektroni- 
kus közigazgatási rendszer 

kommunikációs csomópontjának 
szánt Ugyfélkapu 2-t, amelynek az 
eredeti tervek szerint 2009. decem- 
ber 31-én kellett volna elindulnia. 
Az oldal tartalmi és szerkezeti fris- 
sítésére százötvenmilliót költött az 
üzemben tartó Miniszterelnöki Hi- 
vatal (MeD); ezt az összeget attól az 
ötmilliárdos projekttől függetlenül 
teremtették elő, amelyet az Európai 
Uniótól nyert el az üzemeltetési fel- 
adatokat ellátó Kopint-Datorg Zrt. 
Baja Ferenc, a MeH infokommuni- 
kációért felelős kormánybiztosa ta- 
valy novemberben jelentette be a 
platform megújítását. A sajtótájé- 
koztatón elhangzottak szerint az 
Ügyfélkapu legújabb ver- 
ziójának , webre lövé- 

sét" jelentős fejlesz- 

tések előzték meg: a 
már említett uniós for- 
rásból hárommilliárdot 


7 


hi áj 
y 


szerverbeszerzésre, 480 mil- 
liót pedig portálépítésre for- 
dítottak. Baja elmondta: a kor- 
mány számításai szerint a rendszer 
két-három évig további fejleszté- 
sek nélkül is kielégítően működhet 
majd; használatával hatmilliárd fo- 
rintot takarít meg a költségvetés. 

, Az átalakítás célja, hogy az oldal 
egyszerűbb, áttekinthetőbb formában 
biztosítsa az elektronikus ügyintézés 
lehetőségét a több mint 850 ezer re- 
gisztrált ügyfél és a további látoga- 
tók számára" — írták a vonatkozó tá- 
jékoztatóban. Az Ügyfélkapu valóban 
megújult — korszerűbb, logikusabb 
menürendszert kapott; színkódokkal 
jelölt modulok segítik a navigációt, 
és a fejlesztők számos, a Web 2.0-s 

technológiára épülő közös- 
ségi oldalakon már bizo- 
nyított megoldást is si- 
kerrel integráltak. 

A fejlesztések ellené- 
re, március elsejei új- 
raindulását követően a 

kormányzati portál szinte azonnal 
leállt; az Ugyfélkapu sem volt elér- 
hető. A Kopint-Datorg Zrt. kom- 
munikációs különítménye rögtön 
reagált: az állami tulajdonban lévő 
vállalat közleménye szerint az éles 
próbaüzem során fellépő hibát , az 
egyik alapszoftver nem várt műkö- 
dése" okozta; a probléma vizsgála- 
tát gyártói támogatással ha- 
ladéktalanul megkezdték. 
A műszaki ellenőrzéssel 
párhuzamosan a kormány- 
zati informatikai biztonság 
felügyelője is vizsgálatot in- 
dított. Eközben az üzem- 


ben tartó cég szakemberei PIN 


Berta István 
Zsolt 


K:F és folyamatszer- 
vezési igazgató 
Microsec Kft. 


ideiglenesen visszaállítot- 
ták a régi rendszert, majd a 
hétvégi tesztüzem után új- 
raindították az — a felhasz- 
nálók tapasztalatai szerint 
korántsem zökkenőmente- 
sen működő -— újat. 


ZÁRT RENDSZEREK 

ÉS HITELES OKIRATOK 

A magyar elektronikus közigazgatás 
modellje az Ügyfélkapura mint 
megbízható központi rendszerre 
épül. A felhasználók azonosítójuk 
és jelszavuk használatával, bizton- 
ságos csatornán (pl. SSL-en) ke- 
resztül teremthetnek kapcsolatot az 
Ugyfélkapuval, illetve az ügyeik- 
ben illetékes szervekkel, mint pél- 
dául az APEH. A központi rend- 
szer naplózza a belépéseket és az 
adatforgalmat; vitás esetekben ezek 


a naplók jelentik az egyedüli refe- 
renciát arra nézvést, pontosan mi- 
lyen információcsere zajlott a rend- 
szer és a felhasználók között. 

nAz Ügyfélkapuhoz hasonló 
megoldások esetében egy zárt 
rendszeren belül cserélnek 
gazdát az adatok, és e rend- 
szer fizikai és logikai védelme 
biztosítja azok 
hitelességét. 

E modell sze- 
rint a biztonsá- 
gosan és jól mű- 
ködő, auditált 
rendszerben 
lévő informá- 
ciókat tekint- 
jük helytállónak 
és hitelesnek. 

A rendszeradatbá- 
zis az setaloncx, az 
információ azért 
hiteles, mert a 
rendszerben van" 
— magyarázza Berta István Zsolt, 

a Microsec Kft. K-i:F igazgatója. 

, Ha biztonságos kapcsolatotc lé- 
tesítettünk az Ugyfélkapuval, tud- 
juk, hogy a kapcsolaton érkező in- 
formációkat valóban az Ugyfélka- 
pu küldte nekünk, de más számára 
nem tudjuk bizonyítani, ponto- 
san mit is üzent nekünk a rend- 
szer) A felhasználók kiszolgál- 
tatottá válnak az állami ap- 
parátusokkal szemben, hiszen 
nem rendelkezhetnek perdön- 
tő bizonyítékokkal arra néz- 

IFÓKUSZI 


Csak hújjatok rajta! 


Az Üyyfélkanpu rendszerbe állítása 
óta számos leállást, nem várt meghibá- 
sodást produkált. Az egyik legnagyobb 
sajtóvisszhangot kiváltó fiaskó 2009 
februárjában történt: az első körben 

, hackertámadásként" aposztrofált ano- 
mália (amelyről később kiderült, hogy 
üzemeltetési hiba volt) ideje alatt, a nyil- 
vános információk mellett a felhasználók 
bizalmas adataiba is betekinthetett bárki. 
Az utólagos kárfelmérés megálla- 
pította: a hiba következtében köny- 
nyen előfordulhatott, hogy a bejelent- 
kezőt a rendszer véletlenszerűen egy 
másik — már korábban bejelentkezett, 
vagy éppen bejelentkezni szándéko- 
zó -— felhasználó adataival léptette be az 
Ügyfélkapu belső felületére. 

Az, hogy pontosan hány felhasználó 
adataihoz férhettek hozzá jogosulatla- 
nul azok, akik a kérdéses időpontban 
az Ügyfélkapu oldalára tévedtek, a fen- 


ti jelentésből sem derült ki - és ezzel 
kapcsolatban a tárca sem szolgált pon- 
tos adatokkal. 

A szakemberek a fent citált problémák 
mellett számos más olyan körülményt 
ismernek, ami biztonsági szempont- 
ból aggályossá teszi az Ugyfélkapu ál- 
tal alkalmazott megoldásokat. A mér- 
legbeszámolók esetében például bárki, 
aki rendelkezik ügyfélkapus azonosító- 
val, jogosult adatszolgáltatásra. 5 mivel 
senki nem ellenőrzi az esetleges vissza- 
éléseket, bármikor előfordulhat, hogy 
egy rosszakarónk a Google-birodalom 
éves mérlegét küldi be négyszemélyes 
mikrovállalkozásunk eredménye he- 
lyett a cégbíróságra. Nyugodtan teheti, 
hisz az adatforgalmat felügyelő adóha- 
tóság — törvényesen — csak a beküldés 
megtörténtét vizsgálhatja, a tartalmi 
ellenőrzésre azonban sem ők, sem az 
IRM cégszolgálata nem jogosultak. 


vést, melyik szervezethez, mi- 
kor és milyen dokumentumokat 
küldtek be, és milyen válaszo- 
kat kaptak. 

, A rendszerben található adato- 
kat senki sem írta alá, így ha kilép- 
nek a zárt, auditált környezetből, 
valódiságuk csak úgy igazolható, ha 
megkérdezzük az adatot kibocsátó 
rendszert, valóban ez az adat szere- 
pel-e az ő adatbázisában. Ráadásul 
egy megbízható rendszer adatbázi- 
sa vagy naplója csak addig tekinthe- 
tő hiteles információnak, amíg va- 
lóban megbízható rendszerről van 
szó. Amint egy működési hiba, ma- 
nipuláció vagy külső támadás miatt 
meginog az iránta táplált bizalom, 

a rendszer minden egyes állítása 
megkérdőjelezhetővé válik" — tag- 
lalja a jelenlegi megoldás visszássá- 
gait Berta István Zsolt. 

A kizárólag a , biztonságos rend- 
szerekre" épülő hitelesség másik 
nagy hátulütője az, hogy - jelentős 
részben éppen a folyamatos visz- 
szacsatolási, ellenőrzési kényszer 
miatt — hatalmas kapacitást igé- 
nyel. , A különböző rendszerek kö- 
zött nagyon intenzív adatcserére 
van szükség. Igy a központ köny- 
nyen túlterhelődhet, sszűk kereszt- 
metszettéx válhat, ezért informati- 
kai szempontból meg kell erősíte- 
ni, hogy zökkenő- és hibamentesen 
láthassa el a funkcióját. Ám mi- 


nél több erőforrást használunk 
fel, annál több eszközre, be- 
szállítóra van szükség -— annál 
nehezebb fenntartani a rend- 
szer zártságát, biztonságossá- 
gát. Ráadásul, a szükséges nagy- 
arányú kapacitásnövelésnél a fej- 
lesztésekre szánt összeg mellett az 
üzemben tartás költségei is hirtelen 
megnőnek — mondja a szakember. — 
A jelen Ügyfélkapu még nagyon ki- 
csi, még viszonylag kevés ügy intéz- 
hető rajta. Ha bővül az Ugyfélkapu 
funkcionalitása, várhatóan meg fog 
ugrani a rendszer költsége — még a 
jelenlegi szinthez képest is." 

Nem szerencsés, ha a fontos ada- 
tok hitelességét egy olyan központ 
információira alapozzuk, amelyen a 
rendszer minden üzenete keresztül- 
halad, hiszen a központ leállása a tel- 
jes rendszer leállásához, hibás mű- 
ködése a teljes rendszer hibás műkö- 
déséhez vezethet. , Az igazán meg- 
bízható rendszerek nem egyetlen 
központra épülnek, hanem decentra- 
lizáltak, független, önállóan is műkö- 
dő elemekből állnak össze — véleke- 
dik a Microsec szakembere. — Igy az 
egyes modulok leállása, meghibáso- 
dása nem vezet szükségszerűen a tel- 
jes rendszer összeomlásához." 

A digitális közigazgatási rendszer 
felállításának másik módszere nem 
a zárt rendszerekre, hanem elekt- 
ronikusan aláírt dokumentumok- 

ra, azaz okiratokra épül. Ez a meg- 
oldás tulajdonképpen a ma hasz- 
nált papíralapú közigazgatási, ügy- 
intézési rendszerekhez hasonlóan 
működik. , Egy, a rendszerhez in- 
tézett kérést, indítványt, aláírt ok- 
iratban kezdeményezünk. A rend- 
szer ezeket az okiratokat kezeli, és 
válaszát is aláírással hitelesített ok- 
irat formában küldi meg — magya- 
rázza Berta István Zsolt. — Az infor- 
mációk hitelességét ilyenkor nem a 
rendszer zártsága, hanem maga az 
aláírt okirat szavatolja. Az aláírás- 
ról, illetve az aláírt okiratról megál- 
lapítható, hogy sértetlen-e, így biz- 
tosra vehető, hogy senki sem mani- 
pulálta őket." E logika szerint mű- 
ködik, azaz elektronikusan aláírt 
okiratok hitelességére épül a cégbí- 
róságok informatikai rendszere, il- 
letve az elektronikus cégeljárás. 
Mivel magából az okiratból 
megállapítható annak hite- 
lessége, az aláírással hitele- 
sített dokumentumok cseréje 
esetén sokkal kisebb a hang- 
súly a rendszer zártságán vagy 
a csatorna biztonságán. Ekkor 
a kommunikáció intenzitása is jó- 
val kisebb, hiszen, mivel a hiteles 
dokumentumok , magukért beszél- 
nek", nem kell mindig megkérdezni 
a kibocsátót a dokumentum hiteles- 
ségéről, ezért nincs szükség állandó 
készenlétre, rendelkezésre állásra. 


Az elektronikus megoldások- 
nak számos kézzelfogható előnyük 
van a papíralapú rendszerekhez ké- 
pest. Az elektronikusan kódolt in- 
formációk jobban menedzselhe- 
tők, az adatok tárolása és továbbí- 
tása egyszerűbbé válik, így az ilyen 
rendszerek használata az ügyme- 
net költségeit is nagyban csökkent- 
heti. Ha az elektronikus informáci- 
ók hitelességét nem zárt rendszerek 
biztonságára, hanem elektronikus 
aláírásra építjük, akkor a papír ala- 
pon már bevált logikához hasonló 
módon gondolkozhatunk. A papír 
alapon működő folyamataink nagy 
részét megtarthatjuk, csak kézzel 
írott aláírás helyett elektronikus 
aláírást kell használnunk. Elektro- 
nikus aláírással könnyebben, gyor- 
sabban, olcsóbban érhetünk el 
eredményt. 


EGY HITELES ESZKÖZ 

Az elektronikus aláírást — az európai 
tendenciákhoz hasonlóan — Magyar- 
országon is mind szélesebb körben al- 
kalmazzák. A törvényi szabályozás 
egyre több esetben teszi lehetővé — bi- 
zonyos esetekben kötelezővé —, hogy 
elektronikus módon, elektronikus alá- 
írás használatával intézzük minden- 
napi ügyeinket. A módszer növek- 

vő népszerűségének másik oka, hogy 
a felhasználók — különösen a ban- 
kok, nagyvállalatok — kezdik felismer- 

ni: a szolgáltatás jelentős megtakarítá- 
sokhoz, nem egy esetben akár komoly 
versenyelőnyhöz is juttathatja őket. 

A bankok egy része már nem csak 
befogadja az e-aláírással hitelesített 
dokumentumokat, de — mivel az így 
megvalósuló gyorsabb és olcsóbb ügy- 
intézés előnyt jelent számukra a piaci 
versenyben -— ajánlja is ügyfeleinek ezt 
a megoldást. , Van olyan magyar bank, 
amely elektronikusan aláírva, digitális 
formában küldi ki egyes számlatulaj- 
donosainak a kivonatokat" — mondja a 
Microsec Kft. K--F igazgatója. 

A rendszer költséghatékony- 
sága az üzleti szféra mellett, 
az államigazgatásban is érez- 
hető. A cégbíróságok a bírósá- 
gi végzéseket postai ajánlott le- 
vél helyett elektronikusan kül- 
dik ki, és elektronikusan aláírt 
tértivevényt várnak a címzettől. 
Ez kizárólag a postaköltségen ha- 

vi tízmillió forintos megtakarítást je- 
lent — azaz éves szinten nagyságren- 
dileg 120 millió forinttal csökken- 
tette az adóforintokból finanszíro- 
zott működési költségüket. 

Az egyéni felhasználók esetében 
már más a helyzet: bár elektronikus 
aláírást nem csak jogi személy vagy 
jogi személy képviselője, de termé- 
szetes személy is kaphat, a magánem- 
berek körében még nem igazán ter- 


jedt el az e-szignó használata. An- 
nak ellenére sem, hogy a módszer 
alkalmazása — ahogy a vállalkozók 
esetében is — nagymértékben csök- 
kentheti adminisztrációs és pénz- 
ügyi terheiket. A hitelesített elektro- 
nikus okiratokból tetszőleges számú, 
az eredetivel azonos, bizonyító erejű 
dokumentum készíthető, így például 
a közjegyzők által kiállított másolatok 
költségei sem terhelik a vállalatokat 
és magánszemélyeket. Kevesen tud- 


ÍGE, ua 


Elektronikus alá- 
írást nemncsak jogi 
személy, vagy jogi 
személy képviselője, 
de természetes SZE- 
mély is kaphat... 


ják, hogy hiteles elektronikus tulaj- 
doni lapok vagy elektronikusan alá- 
írt cégkivonatok is igényelhetők az il- 
letékes hatóságoktól; ezek is tetszőle- 
ges számban másolhatók, és bármely 
eljárásban bizonyító erővel bírnak. 

, Az emberek nagy része úgy gon- 
dolja, az elektronikus aláírás drá- 
ga mulatság, amely komoly infor- 


matikai infrastruktúrát és egyéb 
beruházásokat igényel — fejtege- 

ti Berta István Zsolt. — A valóság- 
ban azonban - teszi hozzá — az 
e-szignó használatához nincs szük- 
ség nagy teljesítnényű kompute- 
rekre vagy professzionális számí- 
tástechnikai ismeretekre: csak egy 
egyszerű személyi számítógép, né- 
hány ingyenesen letölthető szoft- 
ver és internetkapcsolat kell hozzá. 
Ami pedig a költségvonzatot illeti: 
a fokozott biztonságú elektronikus 
aláíráshoz szükséges technológiá- 
hoz ma már akár kevesebb mint évi 
5000 forintért, a nagyobb biztonsá- 
got jelentő, úgynevezett minősített 
elektronikus aláíráshoz szükséges 
technológiához már évi 25 000 fo- 
rintért hozzájuthatnak az ügyfelek." 


ALÁÍRÁS, PECSÉT 
Az elektronikus aláírás szinte min- 
den, jogkövetkezménnyel bíró doku- 
mentum hitelesítésére alkalmas. Az 
így hitelesített digitális okiratok bi- 
zonyító erejűek, és a vonatkozó tör- 
vényi szabályozás szerint nem utasít- 
hatók vissza csupán azért, mert nem 
a hagyományos nyomtatott, kézzel 
szignált formában nyújtották be őket. 
Magyarországon a megoldás két 
alapvető változatát alkalmazzák: az 
elektronikus aláírásról szóló tör- 


IFÓKUSZI 


vény különbséget tesz fokozott biz- 
tonságú és minősített e-aláírás kö- 
zött. Minősített aláírással közokirat 
vagy teljes bizonyító erejű magán- 
okirat, míg fokozott biztonságú alá- 
írással egyéb, az írásba foglalás kö- 
vetelményének megfelelő bizonyító 
erejű irat hozható létre. Előbbit el- 
sősorban közjegyzők, ügyvédek, bí- 
rósági végrehajtók, bírák, cégveze- 
tők — utóbbit pedig kisebb fontossá- 
gú tranzakciókban esetleg e-mailek 
aláírására, vagy nagy automatizmu- 
sok, nagy tömegű aláírás készítésére, 
például e- számlázáshoz használják. 

Az elektronikus aláírásról szóló 
törvény (2001. évi XXXV. Tv.) 
megteremtette a megoldás alkal- 
mazásának jogi hátterét. Ahhoz 
azonban, hogy a hivatali ügyin- 
tézés és más hétköznapi ügyes- 
bajos dolgaink intézése során 
is hatékonyan alkalmazható, 
hasznos eszköz legyen, további 
jogszabályokra és törvénymó- 
dosításokra volt szükség. 

A cégbíróságokra benyújtott bead- 
ványok, így cégbejegyzési kérelmek és 
adatmódosítások, valamint a pénzin- 
tézetek, illetve magán-nyugdíjpénztá- 
rak PSZAF-nak küldött jelentései már 
ma is kizárólag elektronikus formá- 
ban, e-szignóval hitelesítve nyújthatók 
be az illetékes hatóságokhoz. 41 


Az elektronikus cégeljárástól a minősített archiválásig 


Az elektronikus aláírás alkalmazási lehetőségei 
igen sokrétűek, a módszer a közigazgatásban és az üz- 
leti szférában is egyre elterjedtebbé válik. Az alábbiak- 
ban a módszer legfontosabb alkalmazási területeit mu- 
tatjuk be. 


Elektronikus cégeljárás 

A cégtörvény kötelezővé teszi, hogy a részt vevő felek — 
acég jogi képviselője, a cégbíróság, az APEH, a KSH, 
a Magyar Allamkincstár és a pénzintézetek, kereskedel- 
mi bankok - elektronikus úton, e-szignóval hitelesítve 
bonyolítsák le a cégekkel kapcsolatos eljárásokat. 


Adatszolgáltatás és jelentéstételi kötelezettség 
Egyre szélesebb körben alkalmazott eljárás, hogy a 
cégek, államigazgatási egységek elektronikus úton, 
e-szignóval hitelesítve nyújtják be beszámolóikat. Ilye- 
nek például abankok MNB-nek és PSZAF-nak küldött 
beszámolót. 


Elektronikus számlázás 

Az áfatörvény értelmében számlák nemcsak papíron, 
hanem elektronikusan, elektronikus aláírással is létre- 
hozhatók. Ilyen módon nemcsak sokkal olcsóbban, de 


környezetbarát módon állíthatunk ki számlákat. A mód- 
szert számos hazai vállalkozás alkalmazza, köztük köz- 
üzemek, távközlési szolgáltatók, internetes vállalkozá- 
sok, légitársaságok, pénzintézetek. 


Szerződéskötés 

Ma már általánosan elfogadott a szerződések e-szignó- 
val történő hitelesítése. Ez a megoldás szükségtelenné 
teszi a szerződő felek személyes találkozóját, a papírala- 
pú másolatok készítését és kezelését. Mivel az e-szig- 
nóval ellátott okiratok elektronikusan is hitelesek, 
e-mailen is hitelesen továbbíthatók, és az így aláírt do- 
kumentumok minden másolata eredetinek tekintendő. 


Ügyviteli feladatok 

Bármely ügyviteli folyamat — adattovábbítás, szerve- 
zeti és szervezetek közötti kommunikáció , jóváhagyá- 
si és engedélyezési folyamatok, adatbázis-védelem, lo- 
gisztikai és pénzügyi folyamatok — során használhatunk 
e-aláírást. 


Titkosítás 
Az elektronikus aláíráshoz használt technológia egyút- 
tal e-mailek vagy dokumentumok titkosítására is alkal- 


mas. A titkosított dokumentumokat kizárólag azok cím- 
zettje tudja megnyitni, elolvasni. 


Webszerver-azonosítás 

Ugyanez a technológia webszerverek azonosításá- 
ra, weboldalakon, portálokon való bejelentkezés hi- 
telesítésére, internetről letöltött dokumentumok 
forrásának hitelesítésére használható. Emellett ha- 
tékonyan alkalmazható a weboldalakkal való kap- 
csolat titkosítására is. Ezeket a megoldásokat főként 
webkereskedelemmel foglalkozó cégek és banki ol- 
dalak alkalmazzák. 


Elektronikus üzenetek védelme 

Elektronikus levelezésünk számára hatékony védelmet 
biztosíthatunk az elektronikus aláírás, illetve a titkosí- 
tás használatával. 


Minősített archiválás 

A minősített archívumokban elektronikusan aláírt do- 
kumentumokat - számlákat, titkos vagy bizalmas okira- 
tokat stb. — tárolhatunk biztonságosan és hosszú ideig; 
a rendszer a törvény által előírt megőrzési kötelezettség 
teljesítésére is alkalmas. 

Hálózatha kötött világói 


A március 2-6. között Hannoverben megrendezett CeBIT 2010 középpontjában a világ- 


I CEBIT 2010, HANNOVERI 


háló által életre hívott trendek és alkalmazások, az interneten és a mobil eszközökön ta 
elérhető szolgáltatások álltak. Az online és offline világ között kapcsolatot teremtő, az 
internetgazdaságnak otthont adó rendezvényt megálmodó szervezők többek között 


olyan alkalmazásterületekre irányították a reflektorfényt, mint az internetes médiaszol- 


gáltatások, az elektronikus kereskedelem és a hálózati tartalomkezelés. Írta: Kis Endre 


vezérmotívum kedvező 
visszhangra talált a kiállí- 
tók körében, amelyek kö- 


zött a CeBII történetében elő- 
ször a Google is ott volt. Az 
internet óriása két, 360 fokos 
panorámafelvételek készítésére 
alkalmas kamerákkal és műholdas 
helymeghatározás célját szolgáló 
eszközökkel felszerelt gépkocsival 
hozta testközelbe — ellentmondá- 
soktól sem mentes — Street View 
szolgáltatását. 

Ugyancsak első ízben állított 
ki Hannoverben az Amazonis, 
amely az Amazon Web Services 
portfólióba tartozó, webalapú 
adattároló szolgáltatását népsze- 
rűsítette. Az online adattárolással 
és hálózati adatbiztonsággal össze- 
függő megoldásokkal számos stan- 
don találkozhattak a kiállítás láto- 
gatói. Az Unwired Insight tanács- 
adó cég szerint az UMTS hálóza- 
tokban kezelt adatok mennyisége 
jelenleg évi 200 százalékkal nő. Ez 
egyre nagyobb nyomást gyakorol 
a szervezetekre, szolgáltatói és fel- 
használói oldalon egyaránt. A né- 
met Strato AG például HiDrive 
néven olyan megoldást mutatott 
be az idei CeBII-en, amely 
online merevlemezként működik, 
gyakorlatilag ugyanúgy viselke- 
dik, mint a számítógép saját, belső 
meghajtója. Az adatokat azonban 
titkosítva, TÜV-tanúsítvánnyal 
rendelkező, németországi adat- 
központokban tárolja, így azokat 
a felhasználó biztonságos módon 


elérheti bármilyen, internetre 
csatlakozó eszközről. 


VÁLLALATI WIKI ÉS 

BŐVÍTETT VALÓSÁG 

A CeBIT szervezői a Mainzi Műszaki 
Egyetem nem régi felmérése alapján 
arról számoltak be, hogy a német üz- 
leti világban mára teljesen elfogadottá 
vált a közösségi hálózatok használata. 
A Deutscher Aktienindex (DAX) lis- 


SiWear adatszemüveg: digitális munka- 
lappal széljegyzetelt valóság a raktárban 


táján szereplő, harminc legnagyobb 
német vállalat háromnegyede például 
twitterezik, közel kétharmaduk pedig 
a YouTube-on is jelen van videóival. 
Ennek megfelelően a kiállítók szá- 
mos új Web 2.0-s eszközzel érkeztek 
idén Hannoverbe. A szakvásár 
Webciety tematikus kiállítási terüle- 
tén a Communardo Software például 
bemutatott egy innovatív, rövid szö- 


veges üzeneteket kezelő alkalmazást 
vállalati mikroblogokhoz. A vállalat 
vezérigazgatója rámutatott, hogy az 
olyan meghatározó piaci szereplők, 
mint a Google, az IBM, a Microsoft 
és az Oracle egyre kifinomultabb ter- 
mékekkel és szolgáltatásokkal segítik 
a vállalaton belüli és a vállalatok kö- 
zötti együttműködést. Ez felhaszná- 
lói oldalon tovább növeli a keresletet 
a közösségi hálózatokra épülő, spe- 
ciális megoldások iránt is. A Hallo 
Welt! médiaműhely például egy 
olyan Web 2.0-s üzleti megoldással 
szerepelt a CeBII-en, amellyel a fel- 
használók egyszerű módon készít- 
hetnek a Wikipedia által is használt 
MediaWiki szoftverre épülő, vállalati 
wikit, testre szabott tudásbázist. 

A Web 2.0-s alkalmazások megje- 
lenése, a felhasználó által létrehozott 
tartalom széles körű elérhetősége és 
népszerűsége új helyzet elé állította 
a médiacégeket. A Webciety Forum 
keretében a CeBII második napján 
több német kiadó és hírportál rész- 
vételével megtartott kerekasztal-kon- 
ferencia számba vette az ezzel kap- 
csolatos kihívásokat és lehetőségeket. 
Az eszmecsere egyik megállapítása az 
volt, hogy a média és marketing terü- 
letén dolgozó szakemberek érdeklő- 
dése mindinkább a különböző médiu- 
mokon átívelő stratégiák felé fordul. 
A szakvásár számos kiállítója, közöt- 
tük a német InterRed óriási üzleti le- 
hetőséget lát az újságírói tartalom, 
valamint a hirdetések párhuzamo- 
san több médiumon keresztül törté- 
nő terjesztésében, ennek technológiai 


megvalósításában. Egyre több vállalat 
ismeri fel, hogy ma már nem kifize- 
tődő a print, az online, a mobil és az 
olyan médiumok elkülönítése, mint 
például az elektronikus könyvek ol- 
vasására szolgáló eszközök — mondta 
a cég értékesítési igazgatója. 

Az idei CeBII-en nem meglepő 
módon élénk érdeklődés övezte 
azokat a tartalomkezelő megoldáso- 
kat, amelyek a különböző formá- 
tumok és megjelenítő eszközök 
költséghatékony kezelését ígérik. 

A felhasználók ugyanis kedvezőbben 
reagálnak arra a tartalomra, ame- 
lyet az adott szituációban az álta- 

luk preferált eszközön kínálnak ne- 
kik. Ezt teszi lehetővé többek között 
a CoreMedia Hannoverben debütáló 
Multi- Touchpoint terméke, valamint 
a Sevenload megoldása is, amellyel 

a videotartalom ún. több képernyős 
(multi-screen) hálózatokon teríthető, 
és a tévékészüléktől a mobiltelefonig 
az internetet elérő, legkülönbözőbb 
eszközökön lejátszható. 

A szakvásár mottójául választott, 
hálózatba kötött világok távlatait 
az SAP és partnerei által fejlesztett 
SiWear adatszemüveg — amelyet 
a szakvásár látogatói kipróbálhattak 
— különösen érzékletesen szemlél- 
tette. A cég standján bemutatott fel- 
használói szituációban ez a fejen vi- 
selhető kijelző egy digitális munka- 
lapot jelenített meg a raktárban dol- 
gozó alkalmazott fél szeme előtt (/ásd 
a képen), aki így gyorsan és ponto- 
san összegyűjthette a gyártási fo- 
lyamathoz szükséges alkatrészeket. 

A SiWear a német gazdasági és tech- 
nológiai minisztérium által szponzo- 
rált projekt eredménye. Ez a prog- 
ram olyan informatikai megoldások 
fejlesztését célozza, amelyek újszerű 
módon, hatékonyan segítik a gazda- 
sági tevékenység különböző folyama- 
tait a fejlett technológia transzparens, 
felhasználóbarát alkalmazásával. 


SZAKVÁSÁR 2.0 

Az internetes technológiák hatására 
az üzleti környezettel együtt maga 

a CeBIT is átalakul. Ernst Raue, 

a szakvásárt szervező Deutsche Mes- 
se igazgatótanácsának tagja az idei 
rendezvény zárónapján megtartott 
sajtótájékoztatóján a szokásos mér- 
legvonás mellett a jövő évi CeBIT új 
koncepcióját is ismertette. 

Ezúttal 4157 kiállító cég szerepelt 
Hannoverben, 68 ország színeiben. 
Az évek óta csökkenő számok ellené- 
re a CeBIT-nek így 2010-ben sem kel- 
lett lemondania a legnagyobb IT- 
szakvásárt megillető címről. Az adato- 
kat valamilyen bontásban mindig po- 
Titívan értékelő szervezők ezúttal nem 
adták közre a látogatók pontos szá- 
mát. A kiállítás utolsó napjával, pén- 
tekkel bezárólag naponta átlagosan 
3 százalékkal többen keresték fel 
a Deutsche Messe területét, mint ta- 
valy. A múlt évihez hasonlóan idén 
is a szakmai látogatók voltak túlsúly- 
ban, akik a közönség 80 százalékát 
adták. Minden ötödik látogató kül- 
földről érkezett Hannoverbe. Ameri- 
kából valamivel kevesebben, Azsiából 
többen jöttek, mint tavaly, az európa- 
iak aránya nem változott. 

Raue szerint a 2010-es CeBIT 
felülmúlta a kiállítók üzleti várako- 
zásait. Sokan közülük a tavalyinál 30 
százalékkal több, komoly érdeklődést 
mutató, potenciális ügyféllel vették 
fel a kapcsolatot a szakvásár idején. 
A látogatók többsége konkrét fI- 
projektekre vonatkozó elképzelések- 
kel, felkészülten érkezett. Erre utal, 
hogy a rendezvény öt napja alatt 
megkötött szerződések beruházási 
összértéke meghaladja a 10 milliárd 
eurót. A szervezők ennek alapján 
megállapították, hogy az iparág átvé- 
szelte a gazdasági válságot, és ismét 
a növekedés útjára lépett. 

Raue kiemelte, hogy a CeBIT 
a nemzeti informatikai stratégiákat 
formáló kormányzati szereplők egy- 
re fontosabb, nemzetközi fórumává 


fejlődik. Idén 21 százalékkal nőtt — és 
ezzel száz fölé emelkedett — a szakvá- 
sár konferenciaprogramján részt ve- 
vő kormányzati küldöttségek száma. 
A szervezők szerint a növekvő érdek- 
lődés a tudásalapú társadalmak fejlő- 
désével és a tudás megszerzésében ki- 
alakult versennyel magyarázható. 

Az Európa Bizottság például szin- 
tén a CeBII-en indította útjára 
e-Skills Week nevű kezdeményezé- 
sét. A 61 multinacionális céget, 29 


IÜZLETI 


zötti párbeszédet kívánta előmozdí- 
tani annak érdekében, hogy a fiatalok 
az ehhez szükséges, megfelelő tudás 
birtokába juthassanak. 

Az idei CeBII díszvendége, a több 
mint száz kiállítót felvonultató Spa- 
nyolország ezen a téren sok tekintet- 
ben követendő példa lehet. A spanyo- 
lok alkotják Európa negyedik leg- 
nagyobb, 25 millió fős internetfel- 
használó közösségét, a mobil széles 
sáv használatában pedig 28,3 száza- 

CeBIT 2010: naponta átlagosan három százalékkal több látogató, mint tavaly 


európai ország 41 nemzeti szerveze- 
tét és több mint tíz ezer vállalatot 
képviselő DIGTITALEUROPE-pal, 
valamint 31 oktatási minisztérium 
hálózatával, az EU Schoolnettel kö- 
zösen indított program keretében 
kétszáznál több rendezvényt tartot- 
tak számos európai városban, közöt- 
tük Magyarországon is. 

A kezdeményezés bejelentésekor 
Erkki Ormala, a DIGTTALEUROPE 
elnöke úgy fogalmazott, hogy az 
infokommunikációs iparág 2015-ig 
400 ezer új munkahelyet teremthet 
Európában. Az e-Skills Week a válla- 
latok és az oktatási intézmények kö- 


lékos penetrációval vezetnek, messze 
felülmúlva a 18 százalékos uniós átla- 
got. A spanyol iskolák 99,5 százaléka 
csatlakozik az internetre, 98 százalé- 
kuk széles sávon. Az általános orvosok 
97 százaléka fér hozzá elektronikusan 
a páciensek adataihoz, és több mint 17 
millió egyéni vállalkozó, illetve kisvál- 
lalat intézi ügyeit ugyancsak elektro- 
nikusan — ők háromezernél több, kor- 
mányzati és magáncégek által adott 
szolgáltatást érnek el e-ID kártyájuk- 
kal Spanyolországban. 

Az idei CeBI1-hez egy vállalati ren- 
dezvény is társult — az SAP ugyanis 
a szakvásár helyszínére hozta SAP 


World Tour konferenciasorozatának 
németországi eseményét. A cég mar- 
ketingigazgatója szerint ez az új for- 
mátum a tavalyi, önálló rendezvény 
látogatottságához képest 50 százalék- 
kal több résztvevőt vonzott, és több 
leadet eredményezett. 

A modellt Ernst Raue is ígéretes- 
nek nevezte a továbbiakra nézve. 

A szervezők remélik, hogy jövőre 
több vállalat is élni fog a lehetőség- 
gel, és saját rendezvényét a CeBTI- 
re hozza. Ez már előrevetíti azt 

az irányt is, amelyben a szakvásár 

a 2011-re ígért változtatások alap- 
ján is fejlődni fog. A Deutsche Mes- 
se szándéka szerint ugyanis a CeBIT 
a jövőben még inkább a felhasználók, 
meghatározott célcsoportok igénye- 
ire, megoldásra váró problémáira kí- 
ván összpontosítani. 

Ezért a jövő évi szakvásár négy pil- 
lérét például egy-egy tematikus ki- 
állítási terület — pro, gov, lab és life 
— képezi majd, elsősorban a vállala- 
ti, a kormányzati felhasználók, a ku- 
tatóintézetek és egyetemek, valamint 
a technológiaigényes fogyasztók ér- 
deklődésére számítva. 

Ennél nagyobb újításnak tűnik, 
hogy 2011-re a szervezők a külön- 
böző felhasználói csoportok megha- 
tározó jelenlétét ígérik a CeBII-en. 
Számukra a Deutsche Messe dedikált 
bizottságokat kíván létrehozni, ame- 
lyek a tudás- és tapasztalatcsere cél- 
ját szolgálnák. A CIOcolloguium, az 
éves szinten 40 milliárd eurós vásár- 
lóerőt képviselő, vezető német válla- 
latok informatikai igazgatóit tömö- 
rítő szervezet idén első ízben épített 
standot a CeBII-en. A bemutatko- 
zás sikere valószínűsíti, hogy a to- 
vábbiakban ez a fajta felhasználói je- 
lenlét is erősödni fog a szakvásáron. 
Minderről legközelebb 2011. már- 
cius 1—5 . között lehet majd meggyő- 
ződni Hannoverben. 41 


Európai e-Kiválóság 2010: magyar díjazottak 


Az idei CcBIT második napján 32 informatikai és digitális- 
média-vállalkozás vehette át az Európai e-Kiválóság 2010 díjat 
a digitális termékek és szolgáltatások terjesztésében, az inno- 
vatív marketingtevékenység terén felmutatott teljesítményé- 


nek elismeréseként. 


Az European Seal of e-Excellence díjat az Európai Multimédia 
Fórum (EMH) ítéli oda a digitális területen működő vállalatok 
ösztönzésére, az innovatív termékek és szolgáltatások, vala- 
mint az ezekettámogató marketingmódszerek kategóriájában. 


Az idei díjazottak között három magyar cég is szerepelt — 
adta hírül a Magyar Tartalomipari Szövetség. A Prezi.com 
innovatív prezentációs alkalmazásáért Platina-díjat, az MTA 
SZTAKI Pocket Guide turisztikai navigációs megoldásával 


Arany-díjat, a Typotex Kft. Bábel Mátrix Web Antológiájá- 


Magyarországra. 


val Ezüst-díjat kapott. 
A korábbi években a Nav-n-Go, az ingatlan.com és az 
educatio.hu is hozott már Európai e-Kiválóság díjat 


COMPUTERWORLD 


WWW.COMPUTERWORLD..HU I 2010. március 16. ] 11 


IÜZLETI 


Nyilt forrás és üzlet 


A nyilt forrású és a tulajdonosi szoftverek küzdelmében egyre 
komolyabb szerepet játszanak a nyilt szabványok, az ezeken 


az s. 


keresztüli interoperabilitás. De milyen érdekük fűződik az üzleti 
szervezeteknek ahhoz, hogy az ilyen szabványokat megvalósító 
termékeket használják, illetve az államnak ahhoz, hogy 

e szabványformák elterjedését támogassa? Írta: Pfeiffer Szilárd 


nyílt forráskódú rendszerek 
A egyes hívei szerint léteznek 

ilyen érdekek, és érvénye- 
síthetők is ezek. Többek között er- 
ről beszélgettünk Kürti Lászlóval, 
az Open SKM Agency ügyvezető 
igazgatójával. 


Computerworid: A szabad szoftverek- 
ről az utóbbi hónapokban legtöbbször 
a központi közbeszerzések kapcsán 
esett szó. Mennyiben kell az államnak 
a nyilt forrást, a nyilt szabványokat tá- 
mogáatni? 

Kürti László: Egy ideáltipikus hely- 
zetben azt mondanám, hogy az ál- 
lamnak ehhez viszonylag kevés kö- 
ze van, csak annyi, hogy a műkö- 
dése során szabványos eszközöket 
használ, ezzel közvetve támogatva 

a (nyílt) szabványos eszközök lét- 
rejöttét. Alapvetően azonban ezek 

a szabványok mind iparági megálla- 
podások, ahol a fontos szereplők le- 
ülnek és megtárgyalják, hogy mi az, 
ami mindenkinek a saját fejlesztési 
irányától függetlenül közös. A , szer- 
ver" oldalon ilyen értelemben nem 
is kell a nyílt forrást támogatni; ter- 
jed, komoly piaci részesedése van, 
komoly cégek állnak a fejlesztések 
mögött — gondolok itt a RedHatre 
vagy a Sunra mostanáig, és remél- 
hetőleg ezután az Oracle-re —, meg- 
van hozzá a kellő tudás. Mindaz, ami 
a tulajdonosi szoftvereknél megvan, 
itt is megtalálható. A desktop oldalon 
viszont közel sem ideáltipikus hely- 
zetről beszélünk. Van egy olyan ter- 
mék, egy olyan cég, amelynek csak- 
nem monopóliuma van. A változások 
úgy történnek, hogy ha van egy új 
gondolat, megteremtődik mögé 

a kritikus tömeg, amely elegendő 
súllyal tudja azt támogatni, és a világ 
lassan átesik a változáson, legyen az 
a miniszoknya, vagy egy új szoftver- 
modell. Egy monopóliummal szem- 
ben azonban igen nehéz összerak- 

ni a kritikus tömeget. Ebben a hely- 
zetben szükség van az államra, mi- 


vel vannak olyan kitüntetett érdekei, 
amelyek adott esetben nem esnek 
egybe a piaci szereplők érdekeivel. 


CW: Vajon mi lehet az az érdek, ami az 
államigazgatást a nyílt forrás irányába 
mozdíthatja? 

K. L.: Ilyen érdek például, hogy az ál- 
lam a saját adatvagyonához min- 

dig hozzáférhessen. Ha zárt formá- 
tumban tároljuk az adatvagyonun- 
kat, akkor előfordulhat, hogy tönk- 
remegy a fejlesztőcég, 
eltűnik a piacról, vagy 
egyszerűen csak nem fej- 
leszti tovább az alkal- 
mazását, mivel ez neki 
nem éri meg. Ilyen eset- 
ben az állam nem fér hoz- 
zá a saját adataihoz. Eze- 
ket az érdekeit érvényesí- 
tenie kell. Olyan ország- 
ban, ahol központosítva 
van a közbeszerzés, nincs 
más út, mint a közbeszer- 
zés. Ezt a keleti blokk va- 
lamennyire megörököl- 
te a szocializmusból. Itt 
központilag szereznek be, központi- 
lag üzemeltetnek, központilag csinál- 
nak szinte mindent, így ezekbe az in- 
tézményekbe nem is kerülhet be más- 
ként semmi. Hogy jó-e ez a megol- 
dás, arról lehet vitatkozni, de ma ezen 
keresztül lehet elérni, hogy a közin- 
tézményeknél a nyílt forrás elterjed- 
jen. Az a közbeszerzési kiírás, amely 
most van folyamatban, a szabványo- 
kat helyezi a központba. Azok a ter- 
mékek, amelyek a kiírásba bekerültek, 
egy dologban közösek: a saját ma- 
guk területén megfelelnek a vonatko- 
zó magyar szabványoknak. A konk- 
rét alkalmazások nagy része persze 
nyílt forrásra épül, olyan termékek 
gyártói változatai, amelyeknek — nem 
pont ugyanezzel a funkcionalitás- 

sal, de ugyanezen az alapon -— elérhe- 
tők az ingyenes változatai is. Gondol- 
junk például a RedHatre, vagy akár az 
OpenOffice.org-ra. 


Kürti László 


ügyvezető igazgató 
Open SKM Agency 


CW: A nemzetközi példák között van-e 
Magyarország számára is adaptálható 
módszer, léteznek a témában európai 
uniós ajánlások? 

K. L.: Megjelent az Európai Uniónak 
egy tájékoztatója, hogy hogyan lehet- 
ne a nyílt forrásra fókuszálva közbe- 
szerzést tartani azokban az országok- 
ban, ahol kifejezetten központosított 
közbeszerzés van. Ennek a gyakorla- 
ta még nem került be a magyar köz- 
beszerzésbe, másrészről, ha a szoftver 
mint szolgáltatás (Saa5) szerepelne 

a közbeszerzésben, akkor abba a nyílt 
forráskódú szoftverek minden továb- 
bi nélkül beleférnének, hiszen any- 
nyiban mindenképpen megegyezik az 
üzleti modell, hogy a nyílt forráskó- 
dú szoftverek sincsenek ingyen — tu- 
dás, támogatás, fejlesztés kell mögé- 
jük, és az nincs ajándékba. Példaként 
említem, ha egy ASP-re gondolunk — 
amire folyamatban van 
egy pályázat az önkor- 
mányzatok számára -—, 
akkor ha azt jól csiná- 
lom, ott igazán mind- 
egy, hogy nyílt forrá- 
sú alapon működik-e. 
Nem is látszik, hiszen 
a böngészőkre, illetve 
az adattovábbításra vo- 
natkozó szabványoknak 
kell megfelelni, utána 
már mindegy, hogy mi- 
lyen eszközökön folyik 
maga az adatfeldolgo- 
zás, a transzformáció, 
az esetleges számítások. 


CW: A szabványosítás itt nélkülözhetet- 
len lépés, ugyanakkor a szabványok 
betartatása nem mindig egyszerű fel- 
adat. Ön szerint hol mutatkozik meg 

a szabványos rendszerek előnye az ál- 
lam számára? 

K. L.: Lehet például úgy felépíteni egy 
levelező címtárat, hogy egy hatal- 
mas, minden címet tartalmazó cím- 
tárat építek, meg lehet úgy is, hogy 
ugyan egy helyen van és együtt mo- 
zog az egész rendszer, de modulári- 
san van felépítve. Mind a kettő köz- 
pontosítás a maga nemében, de nem 
biztos, hogy egy nagyon szoros, na- 
gyon direkt, vertikális hálózatot kell 
alkotni. Szerintem inkább a modulá- 
ris felépítés az, amely gyümölcsöző. 
Ha kötelezően mindenki nyílt szabvá- 
nyokat fog alkalmazni, akkor szerin- 
tem a rendszerek mérete ettől önma- 


gában majd csökken, és ki fog alakul- 
ni a modularitás, pont a szabványos- 
ság miatt. Hiszen ha szabványosság 
van, akkor bármely CD-játszó bár- 
mely CD-t lejátszik, és bármely kon- 
nektorba be tudom ezeket a CD-ját- 
szókat dugni, mivel mindegyik szab- 
ványos. Ettől kezdve bárki gyárthat 
CD-t, CD-játszót, kialakul a ver- 
seny, az egésznek van felépítése, kiala- 
kulnak a modulok és ezáltal csökken 
a rendszerek mérete. 


CW: Ha az állam a szoftverben mint 
szolgáltatásban gondolkodik, és a nyílt 
forrású és tulajdonosi szoftverrel meg- 
valósított szolgáltatás ára között nincs 
szignifikáns különbség, miért ne vá- 
lasztaná az általa már ismert rend- 
szert, szállítót? 

K. L.: Egy tulajdonosi szoftver bérle- 
téért — bármilyen jó is az a szoftver — 

a bérleti díj következtében nem kelet- 
kezik vagyon; az eszköz használatával 
természetesen igen, de az eszközre ki- 
fizetett pénz révén közvetlenül nem. 
Míg ha nyílt forráskódú szoftvereket 
fejlesztünk, azzal egyfajta vagyona ke- 
letkezik az államnak, még ha nem tel- 
jes egészében nyílt a forráskód, ak- 
kor is, ha az állam a forráskód jogai- 
nak tulajdonosa. Még csak nem is ar- 
ról van szó, hogy azt az összeget, amit 
meg lehet spórolni a nyílt forráskó- 
dú szoftverek használatával, félre tud- 
juk tenni. Akár el is költhetjük, viszont 
nem mindegy a költségstruktúra, nem 
mindegy, hogy tudásra, képzésre költ- 
jük-e, nem mindegy, hogy mekko- 

ra rendszereket valósítunk meg. Nyil- 
vánvaló, ha egy szuperorganizációra, 
százezer főre akarunk egy rendszert 
építeni — szabványok nélküli egye- 

di rendszert —, akkor azt csak egy má- 
sik szuperorganizáció, egy világmé- 
retű nagyvállalat tudja megvalósítani 
és vállalni érte a felelősséget. Ha egy 
nyílt szabványokon alapuló, modu- 
lokból álló rendszert fejlesztek ugyan- 
ennek a százezer fős organizációnak, 
mivel szabványosított alapon műkö- 
dik, a moduljaiért már egy sokkal ki- 
sebb vállalkozás is felelősséget tud vál- 
lalni. Egy 20-40 fős magyar fejlesztő- 
cég például képes fejleszteni egy ilyen 
modult, s attól kezdve mindegy, hogy 
a modult ki fejleszti, ki támogatja, hi- 
szen szabvány alapján működik, így 
akár teljes egészében ki is cserélhető, 
ha úgy tetszik, bárki gyárthat CD-t és 
bárki gyárthat CD-játszót. 

CW: A nyilt forráskódú, illetve tulajdo- 
nosi szoftverek között zajló harc, nem 
változhat az ezek mögött álló cégek 
szabványháborújává? 

K. L.: Ha ugyanarra a dologra van két 
szabvány, akkor ezek versenyezhetnek 
is, és ha mind a kettő nyílt, egyszerű 
lesz olyan alkalmazásokat létrehozni, 
amelyek mindkét szabványt megér- 
tik, és a piac majd dönt, hogy melyik 
a jobb. Alkalmazásfejlesztőként nem 
kell azon gondolkodom, hogy kié a 
szabvány; ha akarom, ha piacilag ez 
nekem megéri, csatlakozom és meg- 
valósítom, ha nem, hát nem. Valóban 
sok szabvány van, akár az informati- 
kában, akár másutt, az autóipar mégis 
működik, a hajók fennmaradnak a ví- 
zen, a repülőgépek a levegőben. Ren- 
geteg ilyen szabványügyi háború volt 
az összes iparágnál — az éles váltások- 
nál, a meghatározó találmányoknál 
mindig merülnek fel új szabványok. 
Ahogy a CD esetén is, ahol a Sony és 
a Philips megállapodtak, most látjuk, 
hogy a Blu-ray kapcsán újra előtérbe 
került: melyik legyen a következő 
DVD-szabvány, amihez majd készü- 
lékeket gyártanak. Ez rendben is van, 
ha a szabványok tudnak egymás mel- 
lett élni. Könnyű ehhez alkalmaz- 
kodniuk a gyártóknak, amennyiben 
vannak nyílt szabványok. Példaként 
említhető Németország, ahol min- 
den alkalmazás, amely webböngészőt 
használ, interfészként köteles a W3C 
szabványnak megfelelni, így bárme- 
lyik böngészőt bármelyikre le lehet 
cserélni. 


CW: Számos esetben erős a távolság- 
tartás, és óvatosság figyelhető meg, 
ha nyílt forrású szoftverekről van szó. 
Valóban érett a helyzet a változásra? 
K. L.: Bármi volt is eddig a helyzet, 
mára a szabad szoftverek, a nyílt for- 

rás, a nyílt szabványok elértek tech- 
nológiailag egy jól felhasználható- 
sági szintet, kellőképpen elterjedtek 
a világban, kellő mennyiségű felhasz- 
nálót, gondolkodó embert szólítot- 
tak meg, a szoftverek megfelelően 
stabilak, megbízhatók, biztonságo- 
sak, a válság pedig megadta azt a bi- 
zonyos utolsó szükséges lökést. Amíg 
ment a szekér, addig megállt a mon- 
dás: , Győztes csapaton ne változtass!" 

Új eszközöket akkor 
tanulunk meg hasz- 
nálni, ha azok DE- 
kerülnek az alap-, 
közép- és felsőfokú 
oktatásba. 


Amíg megy a szekér, nem gondolko- 
zunk, hogy amit eddig vettem, azt ve- 
szem ezután is, hiszen már megszok- 
tam..., nem tökéletes, megvannak 

a problémái, de együtt élek vele. Az- 
tán jön egy sokk, amikor el kell gon- 
dolkodni, és ilyen értelemben, ha tet- 
szik, a válságok jót tesznek. Ilyenkor 
új megoldások után kell nézni, hogy 
hol lehetne változtatni, mit lehetne 
másként megoldani, mi az, ami cse- 
rélhető, javítható az államigazgatás- 
ban éppúgy, mint a vállalkozásokban. 
Nemzetközi példát hozva, a RedHat 
két számjegyű növekedést produkált 
a válság közben, ami mutatja, hogy 
van az üzleti igényre válasz. Az éves 
nemzetközi OpenOffice.org konfe- 
rencia idén szeptemberben Budapes- 
ten lesz, a főszervező az ODFA (Nyilt 
Dokumentumformátum Szövetség) 
magyar tagozata, örömünkre az Open 


Informatikai OKJ-s hétvégi tanfolyamok akár kihelyezett formában is, 


Budapesten, Miskolcon, Szombathelyen és Pécsett! 
12 éve a felnőttképzés élvonalában, vizsga-garanciával, ingyen szakmai gyakorlattal! 


Cégek számára egyéni igények szerint Php, Java, C----, Ctt tanfolyamok, 
továbbképzések egyéni, rugalmas beosztás szerint. 


A szakképzési hozzájárulás terhére a hatályos törvények 


szerint elszámolható! 


ECDL felkészítés, Visual Basic — Excel makró programozás, 
Joomla-portálrendszer kezelés , karbantartás. 

SKM is jócskán kiveszi a részét a szer- 
vezési feladatokból. A konferencia 

jó alkalom arra, hogy a , szabad szoft- 
ver; nyílt forráskód, független informati- 
ka" fogalmakat széles körben ismert- 
té tegyük. Itt lesz a közösség minden 
vezetője, a támogató multinacioná- 
lis cégek vezérei, kulcsfigurái — óriási 
lehetőség ez, hiszen a hazai vállalati, 
közigazgatási informatikusok, állam- 
igazgatási vezetők személyesen talál- 
kozhatnak a fejlesztést végző csapat- 
tal, döntéshozókkal. A korábbi kon- 
ferenciákhoz képest megpróbálunk 
nyitni szemléletben, látogatói kör- 
ben nemcsak a szakmai, technológiai 
közönségre fókuszálva. Olyan szem- 
pontból is fontos ez az esemény, hogy 
az idén lesz 10 éves az Open Office. 
org; a 3.x-es verziót több mint 125 
millióan töltötték le — egy érett ter- 
mékről van tehát szó. Elhagyhatjuk az 
összehasonlítást a zárt termékekkel; 
ez már nem egy alternatíva, hanem 

mag, amely ugyanúgy ellátja a felada- 
tokat, mint bármely másik szoftver- 
csomag. Ki lehet már kerülni a nagy 
óriás árnyékából, nem helyettesí- 

tő eszközről van már szó, hanem egy 
teljes értékű termékről, amit kommu- 
nikálni kell a konferencia kapcsán. 


CW: Van az oktatásnak szerepe abban, 
hogy a nyilt forrás, a szabad szoftver 
fogalmait helyre tegyék? 

K. L.: Magyarország sajnos nem áll jól 
az informatikai készségek fejlesztésé- 
nek terén, az informatikaoktatásban 
sem, a felnőttképzésben és a szak- 
mai oktatásban sem. Még az is előfor- 
dul nemegyszer, hogy ha egy művelt 
informatikafelhasználó embert meg- 
kérdezünk, nem tudja, mi az, hogy 
szabad szoftver. A számítógép, leg- 
alábbis a PC gyakorlatilag a szórakoz- 

tatóelektronikai kategóriába került. 
Az a véleményem, hogy a számítógép 
több ennél, jó lenne, ha kicsit más- 
ként néznének rá. Angliában például 
megkérdeztek tanárokat, hogy ismer- 
nek-e nyílt forrású szoftvereket. Azt 
válaszolták, hogy nem, majd kiderült, 
hogy 60 százalékuknál több mint egy 
ilyen szoftver volt telepítve, nekik vi- 
szont fogalmunk sem volt arról, hogy 
szabad vagy épp tulajdonosi szoftvert 
használnak. Az oktatási intézmények- 
ben, ahol nyílt forrású termékeket ve- 
zettek be az iskolai rendszerben — 
Linux-alapú desktopok, OpenOffice. 
org stb. — az derült ki, hogy miután 
foglalkozni kellett ezzel a kérdéssel, 
magasabb szintű, biztosabb informa- 
tikai tudásuk alakult ki. Tudtak a li- 
cencekről, a (szerzői) jogokról, volt 
egyfajta önbizalmuk, amivel oda mer- 
tek menni egy új rendszerhez és ki 
merték azt próbálni, szereztek ezáltal 
egy pluszt. Komoly probléma, hogy 
az informatika fejlődése Magyaror- 
szágon nem olyan, mint amilyen le- 
hetne a környező országokkal össze- 
hasonlítva; magasabb nálunk a , di- 
gitális írástudatlanok" aránya — akik 
nem használnak számítógépet, nem 
nyitnak meg egy böngészőt, egy le- 
velezőt — többen vannak, mint Cseh- 
országban vagy Lengyelországban. 
Az oktatásra nagyon komoly figyel- 
met kell fordítani. Azt gondolom, új 
eszközöket akkor tanulunk majd meg 
használni, ha azok bekerülnek akár 

a felnőttképzésbe, de különösen az 
alap-, közép- és felsőfokú oktatásba. 
Az a monopólium, ami Magyarorszá- 
gon van az iskolákban, az oktatásban 
elképesztő, az öngyilkos dolog nem 
önmagában a cég miatt, nem önma- 
gában a terméke miatt, hanem a mo- 
nopólium miatt, ami megakadályoz 
egy választási lehetőséget. 57 


b 


A közösségi oldalak óriási sikereket értek el szinte a semmiből, ám 
az érdeklődést folyamatosan fenn kell tartani, hiszen a , kinek van 
több ismerőse?" verseny előbb-utóbb véget ér. Ezek a portálok egy 
ideje mint fejlesztői platform is használhatók, új lendületet adva 

a bővülésnek. Írta: Horváth Ádám 

KÖZÖSSÉGI olllalakra 


a megirigyeljük a közösségi 
hál oldalak látogatószámát, si- 

kerét, könnyen gondol- 
hatjuk, hogy nekünk is érdemes 
valamilyen közösséget mozgató 
webes oldalt készíteni. Igen ám, de 
egy ilyen oldal fejlesztése igen fá- 
radságos, ráadásul újra kell fejlesz- 
teni azokat az alapfunkciókat, 
amelyeket már szinte minden 
létező webes rendszer kínál: 
felhasználókezelés, fórumok, isme- 
rősök... Emellett a kifejlesztett ol- 
dalunk ismertsége nagyon hosz- 
szú ideig alacsony marad, sok időt, 
pénzt és energiát kell belefektet- 
nünk, hogy legyen esélye felfutni. 

Ehelyett fejlesztői szempontból 

jóval kényelmesebb kihasználni 
a már meglévő alaprendszereket, 
és azok valamelyikére fejleszteni sa- 
ját ötletünket. Nem kell egy új kö- 
zösségi rendszert újra kifejleszteni, 
az alapfunkciókat érdemes ismét 
felhasználni. Legyen a rendszer is- 
mert, legyen benne rengeteg fel- 
használó, az adatkezeléssel foglal- 
kozzon valaki más. A fejlesztő pe- 
dig fókuszálhat ötletének minél tö- 
kéletesebb megvalósítására. Az 
OpenSocial alapelgondolása ponto- 
san ez. Minden olyan közösségi ol- 
dal, amely támogatja az OpenSocial 
fejlesztést, valójában egy futtató- 
környezet, ahová saját alkalmazása- 
inkat fejleszthetjük, telepíthetjük, 
és azok azonnal az összes felhasz- 
náló számára elérhetővé válnak. Ha 
a magyar példát nézzük, az iWiW 


is OpenSocial platform, más néven, 
konténer (container), arra is fej- 
leszthetünk saját alkalmazásokat. 
Az OpenSocial óriási előnye, hogy 
nagyrészt kompatibilis a konténe- 

Az ÜpenSocial elő- 
nye a konténerek 
közötti kornpatibili- 
tás: egy alkalmazás 
több közösségi por- 
tálra is telepíthető. 


rek között, így egy adott alkalma- 
zást több közösségi portálra is fel tu- 
dunk telepíteni, az ott működni is 
fog. Ez persze alapvetően csak az el- 
mélet, hiszen az OpenSocial.org al- 
kalmazásgyűjteményében mindösz- 
sze 6,5 százaléknyi az az alkalmazás, 
amely több mint egy közösségi por- 
tálon fut, így a fejlesztők kimondot- 
tan konténerekre fejlesztenek, nem 
csak úgy általában. 


OPENSOCIAL ALKALMAZÁSFAJTÁK 

Ha amellett döntünk, hogy kihasz- 
náljuk a népszerű közösségi platfor- 
mok felhasználóbázisát és hardveres/ 
szoftveres erőforrásait, alapjában há- 
romféle alkalmazásfejlesztésbe kezd- 
hetünk: a legegyszerűbb a Social 
Mashup, ami valójában egy nagyon 
vékony alkalmazás, csak a közösségi 


portál keretein belül fut, külső 
rendszerekre nem támaszkodik. Jel- 
lemzően HI ML-JavaScript-CSS- 
ből áll, esetleg tartozik hozzá vala- 
milyen Flash-komponerns is. A játé- 
kok túlnyomó része ebbe a kategó- 
riába tartozik. Nagy előnye, hogy 
az óriási hardveres háttér miatt na- 
gyon jól skálázódik, felhasználók 
milliói is használhatják, az erőfor- 
rás-problémával nem a fejlesztőnek 
kell megbirkóznia, hanem a konté- 
ner üzemeltetőinek. 

A második fajta alkalmazás a Social 
Application -— ez teljes értékű alkal- 
mazás. Ha még sosem hallottunk az 
OpenSocialről, leginkább erre fo- 
gunk gondolni. Annyiban különbö- 
zik a Mashuptól, hogy külső erőfor- 
rásokra, szerverekre támaszkodik, 
így azokról adatokat tölthet le, vagy 
épp adatokat küldhet vissza. A ha- 
gyományos kliensoldali HTML- 
JavaScript-CSS mellett valamilyen 
háttérlogikát is használ, ami viszont 
tetszőleges platformon futhat (Java, 
.NET, PHB, Ruby... .). A háttérrend- 
szerrel tipikusan JSON adatformá- 
tumban kommunikál a rendszer, ám 
fontos, hogy jellemzően a konténe- 
ren keresztül teszi ezt! A kéréseket 
a konténer lefordítja, és maga küldi 
ki a háttérrendszernek, majd elküldi 
a választ feldolgozásra. 

A harmadik típus a Social Website, 
amely valójában egy teljesen külön- 
álló portál, ám használ adatokat más 
közösségi portálokról is. Itt csak 
a felhasználói adatokra és kapcsola- 


tokra számítanak a fejlesztők, min- 
den mást maguk oldanak meg. Ilyen- 
kor a külső alkalmazás a felhasználó- 
it OAuth-tal azonosítja, majd a ké- 
réseket RES1 protokollon (HTITP/ 
JSON) küldi el a konténernek. Ez 

a fajta kapcsolódás viszonylag ritkán 
használt megoldás az előbbi kettő- 
höz képest. 


FEJLESZTÉS 

Az OpenSocial annyiban érdekes 
platform, hogy a látható alkalma- 
zást, azaz a kliensoldali részeket tel- 
jes egészében JavaScript alapon kell 
fejlesztenünk, ez a rendszer univer- 
zális nyelve (a háttérrendszereinket 
persze bármilyen platformra he- 
lyezhetjük). 

A fejlesztéshez igen bő osztály- 
könyvtárakat kapunk, amelyek bizto- 
sítják az alapvető funkciók elérését, 
így a következőket: személyadatok; 
ismerősadatok; aktivitások; adatmen- 
tés-betöltés. Ezzel már a legtöbb kö- 
zösségi funkciókhoz tartozó fejlesz- 
tési igény kielégíthető; az ismerősök 
neveinek kigyűjtéséhez egy-két sor 
JavaScript kód kell csak. Ha adatokat 
szeretnénk tárolni a konténerben, 
azt is megtehetjük, ám csak tipikus 
kulcs-érték párként, azaz ha komp- 
lex objektumokat szeretnénk mente- 
ni, azt valamilyen formában sorosí- 
tani kell. Ez persze lehet akár JSON 
is, de mindig figyeljünk arra, hogy 
az adott konténerimplementáció mi- 
lyen hosszú érték mentését engedé- 
lyezi. Ha ennél bővebb vagy komp- 

lexebb adatok mentése a cél, akkor 
már mindenképp vonjuk be saját 
háttérrendszerünket, azaz Mashup 
helyett fejlesszünk Applicationt! 

Az alkalmazás felépítése alapjá- 
ban legalább egy XML állományból 
(gadget specifications) áll, ehhez jö- 
hetnek még egyéb leírók, szkriptek. 
Ez az XML írja le az alkalmazás 
alapadatait, mint szerző a szükséges 
fejlesztői könyvtárak és az alapvető 
HTML megjelenési sablont is jel- 
lemzően itt helyezzük el (ha elég pici 
az alkalmazás, JavaScript funkciók is 
kerülhetnek ebbe). 

Ha elkészültünk az alkalmazással, 
azt saját szerverünkre kell feltölte- 
nünk, majd a konténerben URL-ként 
ntelepítjük" az alkalmazást. A kon- 
téner letölti azt, lefordítja (bővíti- 
cseréli a JavaScriptet, a megjeleni- 
tést), és felkínálja a felhasználóknak 
azt telepítésre. Ez a telepítés persze 
csak annyit tesz, hogy a felhasználó 
elmenti a saját könyvjelzői közé, hi- 
szen valódi telepítést nem végeznek 
sehol. Amikor a felhasználó elindít- 
ja az alkalmazást, az egy külön ke- 
retben (iFrame) indul, azaz megje- 
lenik az a tartalom, amit a fejlesztő 
JavaScript kóddal elkészített. Mivel 
a fejlesztés ilyen sok lépésből áll, 


és általában valamilyen konténerre 
(azaz közösségi portálra) támaszko- 
dik, elengedhetetlen volt, hogy va- 
lamilyen használható fejlesztőesz- 
köz is megjelenjen az OpenSocial 
fejlesztéshez. 


OSDE 

Az OSDE (OpenSocial Develop- 
ment Environment) — nyílt forráskó- 
dú, Eclipse bővítmény, amely kimon- 
dottan OpenSocial alkalmazások fej- 
lesztéséhez lett kidolgozva. Mivel Ja- 
va-alapú, ezért szinte bármilyen plat- 
formon használhatjuk (Mac OS, 
Linux, Windows); igen alaposan lett 
tesztelve a keretrendszer. 

A telepítést legegyszerűbben 
Eclipse-en belül szoftverfrissítéssel 
végezhetjük el, amely letölt min- 
den szükséges egyéb komponenst is 
a modulhoz. 

Az OSDE legnagyobb előnye 
az összes többi megoldáshoz ké- 
pest, hogy beépítve tartalmazza az 
Apache által fejlesztett Shindig szer- 
vert, amely nem más, mint egy 
minikonténer, azaz közösségi portál! 

A Shindigbe egy gyombnyomás- 
sal tesztadatokat is tölthetünk, az- 
az azonnal ellenőrizhetjük, hogyan 
fog kinézni alkalmazásunk adott szá- 


Fejlesztés iWiW-re 


A legújabb OpenSocial platform 

a 0.9, mely 2009 áprilisában jelent 
meg. Ezt nem minden konténer támo- 
gatja még, ahogyan az 1WIW sem, utób- 
bi csak a 0.8-as változatnál tart. Az 
OSDE, illetve az Apache Shindig támo- 
gatják a legújabb verziót is, ám a pro- 
jektlétrehozásakor választhatunk, hogy 
melyik verziót vagy verziókat célozzuk 
meg, így a listán a 0.8 is ott szerepel. 

A verziószámokra mindenképp érdemes 
figyelni fejlesztéskor, hiszen folyama- 
tosan jelennek meg olyan újdonságok, 
amelyek csak az új platformon érhetők 
el, azaz alkalmazásunk egyszerűen nem 
fog működni a régebbi konténerekben. 
A. 0.9-esben például sokat egyszerű- 
sítettek a JavaScript osztálykönyvtárak 
használhatóságán, így a 0.8-ashoz 
képest akár harmadannyi kód is 

elég a személyes-ismerős adatok le- 
kérdezéséhez. Szintén újdonság 

a Proxied Content, Data Pipelining és 
a Templates, amelyek nélkül ugyan- 
csak lehet alkalmazást fejleszteni, de 
nagyon más megközelítést kívánnak. 
Ahhoz, hogy iWiW-re fejleszthessünk, 


regisztrálnunk kell a fejlesztői portá- 
lon, ahol a regisztrációt egy magyar 
mobiltelefonszámmal kell megerősíte- 
ni, az oda SMS-ben küldött kódot visz- 
szaírni. Ez nagyon egyedi, a népszerű 
közösségi portálok ezt többnyire nem 
is követelik meg. 

A fejlesztést továbbra is OSDE-vel ér- 
demes végezni, majd feltölthetjük a kész 
alkalmazást. A telepítéshez megadjuk 
az URL-t, és az a tesztfelhasználóink 
számára azonnal megis jelenik a teszt- 
iWIW-en. A tesztfelhasználók kezelé- 
se egészen jól működik: 300 tesztisme- 
rőst generál nekünk a rendszer, ezekkel 
próbálhatjuk ki az alkalmazást. A teszt- 
1WIW amúgy ugyanúgy működik, mint 
az éles, azaz sok felhasználó található 
benne, csak épp mindenkinek pont 300 
ismerőse van. 

Ha alkalmazásunk működik, akkor az 
adminisztrációs felületen kérhetjük az 
1WiW-csapattól, hogy hagyják jóvá, te- 
gyék elérhetővé az éles rendszerben 

is. Túl sok éles alkalmazás a mai napig 
nincs, mindössze 119 került be az éles 
iWIW rendszerbe. 

mú ismerőssel. Az összes ilyen adat 
(ismerős, felhasználói adatok, egyéb 
adatok...) az Eclipse-en belülről is 
szerkeszthető, azaz ha kell, felvehe- 
tünk új felhasználókat, új kapcsola- 
tokat, megnézhetjük, hogy milyen 
kulcs-érték párokat ment az alkalma- 
zásunk. 


valódi konténerre feltölteni. A kon- 
ténerek tesztváltozatát Sandboxnak 
(homokozó) szokták hívni, ide bát- 
ran telepíthetünk saját alkalmazá- 
sokat, nincsenek különösebben fel- 
ügyelve. A legtöbb platformon ka- 
punk tesztismerősöket, adatokat, de 
ezt is konténere válogatja. 

OSDE, a legjobb fejlesztőeszköz OpenSocialhoz 


Új projekt létrehozásakor dönthe- 
tünk amellett, hogy hányféle nézettel 
hozzuk létre az alkalmazást. A nézet 
nem más, mint egy alkalmazás meg- 
jelenési módja attól függően, hogy 
épp honnan nézik azt, mekkora mé- 
retben van. A tipikus, , futási" nagy 
méret a canvas (vászon), erre fej- 
lesztjük az alkalmazást. A másik tipi- 
kus két nézet még a home és profile 
— ez a kettő listás méretet jelent. Mi- 
előtt összeállítjuk ezeket a nézeteket, 
mindenképpen nézzük meg, hogy 
ezek pontosan hol és mekkora mé- 
retben jelennek meg a megcélzott 
konténerben, hiszen nem konkrét 
képpontméretet jelentenek! 

Az OSDE egyébként kiválóan tá- 
mogatja a fejlesztést több felhasz- 
náló, nézet, nyelv szempontból, mi- 
vel futtatás előtt egy egyszerű panel- 
ről választhatjuk ki, hogy milyen pa- 
raméterekkel szeretnénk megtekin- 
teni az alkalmazást. Ez a fejlesztést 
nagyon nagyban segíti — pár másod- 
perc alatt tesztelhető az alkalmazás 
módosítása, ami amúgy körülményes 
újratelepítést jelentene a hagyomá- 
nyos közösségi portálok esetében. 

Ha a fejlesztés már jól áll, csak ak- 
kor érdemes egyáltalán valamilyen 


Ha a Sandboxban megfelelően mű- 
ködik az alkalmazás, akkor kérhet- 
jük az alkalmazás jóváhagyását, ,,te- 
lepítését", azaz az elérhető alkal- 
mazások listájára való felvételt. Ez 
többnyire gyorsan szokott menni, az 
üzemeltetők hamar megnézik, hogy 
az alkalmazás nem kártékony-e, és 
amennyiben nem, már mehet is. 
Onnantól marketing kérdése, hogy 
a több száz, egyes konténerekben 
több tízezer alkalmazás közül ho- 
gyan találják majd meg a miénket. 


ÖSSZEGZÉS 

Az OpenSocial alkalmazásokban 
igen nagy lehetőség van, miután 

az alapokat (regisztráció, adatkezelés, 
ismerősök. . .) nem kell újra megír- 
nunk, megkapjuk a felhasználói tá- 
bort az ismertséggel együtt. Az azon- 
ban korántsem egyértelmű, hogy mi- 
lyen alkalmazást érdemes fejleszteni. 
A legmenőbbek továbbra is a játé- 
kok, amelyeknek nem igazán kell ki- 
használniuk a közösségi háló adta 
lehetőségeket, így érdekes lesz ki- 
várni, hogy merre tolódik az 
OpenSocial. Egy biztos: fejlesztő- 
eszközök és jó tesztrendszerek már 
most is elérhetők. 41 

Új, gyorsabb és kényelmesebb 


Mindenki tudja, hogy veszélyes biztonsági mentések nélkül élni és dolgozni, mégis a mikro- és 
kisvállalkozások körében máig gyakori eset, hogy nem kerül sor rendszeres adatmentésre. 

Ennek anyagi, fegyelmi és kényelmi okai is lehetnek, de néhány új hardverszabvány elterjedése 
javíthat a helyzeten. Írta: Egri Imre 


em kell sokáig keresgélnünk 
N az interneten, hogy rájöjjünk, 

az emberek tudnak a digitá- 
lis javaikat fenyegető veszélyekről, de 
nem igazán tesznek azért, hogy ezek 
elháruljanak. Az teljesen általános, 
hogy az otthoni számítógépen, lapto- 
pon tárolt digitális fényképek és vide- 
ók nagy tömegéről soha nem készül 
biztonsági másolat, de ilyen esetek- 
ben legfeljebb érzelmileg fájó a vesz- 
teség. Sok kisvállalkozásban, egy-két 
személyes cégben is igen esetleges 
azonban a mentések készítése. Eze- 
ken a helyeken azonban már sok fo- 
rog kockán — ugyanazon a számító- 
gépen fut a könyvelés, rajta vannak az 
aktuális és régebbi munkák, valamint 
a kliens adatbázis. Minden odavesz- 
het egyetlen merevlemezhiba vagy 
vírustámadás miatt. 


NEM AZ ANYAGIAK MIATT 

Nemcsak az itthoni, de a sok esetben 
jóval szerencsésebb anyagi helyzetben 
lévő amerikai felhasználók sem hívei 
a rendszeres mentésnek. Ezt mutat- 
ta az Acronis legfrissebb, 2009-es fel- 
mérése is, amelyből a cég azt a követ- 
keztetést vonta le, hogy a PC-tulajdo- 
nosok 87 százaléka csak 2-3 havonta 
készít biztonsági mentést fontos ada- 
tairól. A Cibecs Data Backup is azt 
állítja a magát Business Connexion 
tesztcsoport felmérésére hivatkozva, 
hogy bizony a felhasználók 80 száza- 
léka nem készít mentéseket. 

Ha felkeressük a Google Answers 
oldalait, ott egy 2005-ös válaszra buk- 
kanhatunk, mely hasonló arányt ad 
meg a Harris Interactive adataira ala- 
pozva. Az amerikai átlagpolgárok 35 
százaléka egyáltalán nem gondol ada- 
tai biztonságával, aki pedig ment közü- 
lük egyáltalán (7690), az is igen ritkán, 
legfeljebb havi egyszer, illetve rend- 
szertelenül, alkalmilag teszi ezt. Hiába 
élt már át az üzleti adataikat is számító- 
gépen tároló felhasználók 4 százaléka 
adatvesztést, mindössze 15 százalék ju- 
tott el addig, hogy néhány havonta va- 
lóban mentse is adatait. Látszik, hogy 
bár a merevlemezek ára nagyon sokat 


esett ez alatt a négy év alatt, ez nem 
befolyásolta a , mentési kedvet", vagyis 
nem anyagi kérdésről van szó, hanem 
valami egyébről, legyen az tájékozat- 
lanság, emberi óvatlanság. 


KÉNYELMES SZOFTVER ÉS HARDVER 
"Természetesen a szoftvergyártók ki- 
használják az alkalmat arra, hogy 
hangsúlyozzák: egy barátságos, köny- 
nyen kezelhető szoftver bevezetésé- 
vel javul a munkaállomások és lapto- 
pokon tárolt adatok biztonsága. A na- 
gyobb cégeknél, ahol egységesített 
II-infrastruktúra üzemel, ott a rend- 
szer figyelme erre is kiterjed. Nem 

a felhasználó belátására van bízva, 
hogy elvégzi-e a backup feladatokat, 
vagy sem. A kisebb cégeknél, ahol 
nem teljesen automatizált és rend- 
szergazda által beállított minden, ott 
alapvető fontosságú a kezelhetőség és 
az, hogy a program automatikusan el- 
végezze a mentési feladatokat úgy, 
hogy az nem akadályozza a munkát. 


Névleges 
adatátviteli 
sebesség (MB/s) 


Bruttó sávszélesség 
(Mbit/5) 


FireWire 400 


Mentségünk azonban kevés lehet 
szoftver oldalról, különösen, hogy 
a Windows már a Win95 óta tartal- 
maz állománymentésre alkalmas 
Backup modult. A Windows 7 alatt 
már elég barátságos felületen meg- 
oldható egy rendszeres mentés beál- 
lítása, akár hálózatra és külső meghaj- 
tóra is, és az egész rendszert bizton- 
ságba helyezhetjük, nem csak munka- 
állományainkat. 

A merevlemezek kapacitásának üte- 
mes növekedésével az optikai adathor- 
dozók fokozatosan kikerülnek az adat- 
mentési megoldások fókuszából. 

A mai 500 gigabájtos vagy akár 1 tera- 
bájtos meghajtók korában a DVD 

és a Blu-ray sem igazán használható. 
Még a Blu-ray-nél is legalább 40-szer 
kellene lemezt cserélnünk 1 terabájt 
névleges adatmennyiség lemezre írá- 
sa során, ami nyersanyagtól függő- 
en 40-70 ezer forintba és mintegy 40 
órába fog kerülni a cégnek (kétszeres 
BD-R írási sebességgel, adatellenőr- 


Adatkábelen 
biztosított 
tápellátás 


Eszközök 
maximális száma 


Maximális 
kábelhossz (m) 


5 V/12V 


SCSI Ultra-320 


nincs 15 


InfiniBand 
Ouad Rate 


Interfész rendszerek 


c10,000 (optikai) 


számos 
tesllezpotas 
topológia) 


5 (rézkábel), nincs 


zés nélkül). Ugyanekkora kapacitást 
egy külső USB 2.0 merevlemez meg- 
vásárlásával már 22 000—-25 000 fo- 
rintból kiválthatunk, és a mentésünk 
sem fog napokig tartani. 

Nem véletlen tehát, hogy az opti- 
kai adathordozók leginkább alkalmi, 
kisebb méretű mentésekhez vagy 
marketinganyagok, videoalbumok to- 
vábbításához használatosak, a növek- 
ményes, rendszeres mentések sokkal 
olcsóbban és kényelmesebben meg- 
oldhatók külső merevlemezekkel. Az 
USB és különösen az USB 2.0 előtt 
nagyon nehézkes, párhuzamos portra 
illesztett megoldások jöhettek szóba, 
illetve sokan belső meghajtókat hasz- 
náltak (a gép újraindításával) cserélhe- 
tő meghajtóként. Az USB biztosította, 
hogy a gép kikapcsolása nélkül csatla- 
koztathassunk újabb köteteket, és szé- 
les körű operációs rendszeri támoga- 
tottsága a hordozható meghajtók el- 
ső számú interfészévé tette. 2.0-s vál- 
tozatával nagyobb lett az adatátviteli 
sebesség, és azóta is ez a legnépsze- 
rűbb csatlakozás, amelyet univerzáli- 
san kezel minden Mac, windowsos és 
linuxos PC. 


MOBIL ÉLET ÉS NAGY ADATTÖMEGEK 
Nem minden azonban a csatlakoztat- 
hatóság és az olcsó tárolókapacitás, az 
adatokat belátható időn belül kell át- 
tölteni. A 3-4 megabájtot elfoglaló, 
10 megapixeles és nagyobb digitális 
fotók, és az akár fényképezőgéppel is 
meglepően jó minőségben rögzíthető 
HD videók korában már az USB 2.0 
biztosította 480 Mbps névleges átvite- 
li teljesítmény is kevés, hiszen órákig 
tart egy teljes mentés. Váltás előtt ál- 
lunk, hogy a nagy kapacitáshoz meg- 
felelő teljesítmény is társulhasson. 
Időrendben a SAIA szabvány kül- 
ső verziója, az eSATA készült el előbb, 
mint az USB 2.0 vagy akár a belső 
ATA (PATA) csatlakozás képességeit 
felülmúló megoldás. Az eSATA át- 
eresztő képessége 3 GB/s (gyakorlati- 
lag mintegy 300 MB/5), ami jóval 
felülmúlja az USB 2.0 névleges 60 
MB/s-át (ez a gyakorlatban legfeljebb 
40 MB$Ss szokott lenni). Megvan tehát 
a szükséges teljesítménytöbblet, még 
több is, mint ami a merevlemezekből 
kipréselhető, így van némi tartalék 
a rendszerben a jövő meghajtói számá- 
ra is. Ugyan majd" minden alaplapon és 
sok laptopon is fellelhetők az eSATA alj- 
zatok, de mégsem terjednek tömege- 

sen ezek az egységek. Egyrészt sokáig 
hiányzott a BIOS-oldali és operációs 
rendszeri támogatás az eSATA kihasz- 
nálásához, másrészt a felhasználók ide- 
genkedtek az új rendszertől és kompati- 
bilitási problémáktól tartottak. 

Sokat lendíthet az eSATA ügyén, 
hogy megjelent az adatkábelen táp- 
ellátást is kínáló (powered eSATA) 
változat, amely szükségtelenné teszi 
a külső meghajtóhoz külön tápegység 
használatát (eddig ez még a 2,5 hü- 
velykes meghajtók esetében is szüksé- 
ges volt). A megoldás a sok mai alap- 
lapon megtalálható kombinált USB- 
eSAIA aljzat, azaz az eSATA USB 
Hybrid port (EUHP), amibe mind- 
két eszköztípus illeszkedik. Altalában 
csak az USB 5 voltos tápellátását le- 
het megfelelő adatkábellel kihasznál- 
ni egykábeles 2,5 hüvelykes háttértár- 
megoldások számára. Az Addonics kí- 
nálatában láttuk nyomát 12 voltos 
Addonics EUHP PCI-E vezérlőnek, 
mely lehetővé tenné 3,5 hüvelykes 
meghajtók tápellátását is, de ezt a le- 
hetőséget a noteszgépek várhatóan 
nem fogják biztosítani. A nagyobb ké- 
nyelemhez eSATA-alapokon tehát 


olyan számítógép, illetve eSATA ve- 
zérlő és csatlakozó is kell, amely ki- 
használja az EUHP csatlakozó adott- 
ságait, és képes 5 és/vagy 12 voltos 


A WD MyBook 3.0 az egyik első 
USB 3.0-s merevlemez 


tápellátásra a külső merevlemezek 
számára. Az eSATA Windows és 
BIOS támogatása ma már biztosított, 

de kell egy kis idő, amíg az alaplapo- 
kon megjelennek az igazi táplált 
eSATA vezérlők és csatlakozók, csak 
ezután nőhet az interfész elterjedtsége. 
Az In-Stat piackutató cég 2009. 
szeptemberi prognózisa szerint vár- 
hatóan több mint egymilliárd USB 
3.0 meghajtó kel majd el 2013-ig, ami 
akkor a piac 25 százalékát teszi majd 
ki. Az optimista előrejelzés tulajdon- 
képpen alapozhat az USB mint mar- 
keting kulcsszó elterjedtségére, mely 
azt sugallja a felhasználónak, hogy 
egy általánosan támogatott, minden 
rendszeren használható megoldásról 
van szó. Valóban, az USB 3.0 meg- 
alkotói ügyeltek erre — az USB 3.0 
meghajtók automatikusan működ- 
nek USB 2.0 buszon is, a kompatibi- 
litás hardver szintű. Megfelelő USB 
3.0 vezérlővel és kompatibilis adatká- 
bellel — a nagyobb sebesség kihaszná- 
lása érdekében két új ér fut a kábel- 
ben - a SuperSpeed képességek is ki- 
használhatók, ami 400 MB$Ss átvitelt 
jelenthet elvileg. Ennek kimerítése 
egy komolyabb, számos merevlemez- 
ből álló RAID tömbnek is becsületére 
válna. Ieljesítménytartalék van tehát. 


A tápellátáson is javítottak, 2,5 helyett 
(USB 2.0) már 4.5 wattot vehetnek 
fel az USB 3.0 meghajtók, de csak 5 
volton, vagyis e tekintetben elmarad 
a rendszer a táplált eSAIA szabvány 
elvi lehetőségeitől, más kérdés, hogy 
nem láttunk még 12 volttal dolgozó 
powered eSATA rendszert. (Az USB 
módosított, nagy áramfelvételű válto- 
zata pedig iparilag alkalmazott módo- 
sítás, de nem szabványos megoldás.) 
A magunk részéről úgy látjuk, hogy 
ismét győz a kompatibilitás és az elfo- 
gadottság elve, legalábbis a mobil meg- 
hajtók körében — amelyek 2,5 hüvelykes 
vagy kisebb merevlemezekre épülnek —, 
és az USB 3.0 jelentheti a sikeres kiutat 
a ,teljesítménykátyúból". Nagyobb 
meghajtók esetében hiányozni fog az 
erősebb tápellátás, de azokat úgy sem 
mobil, inkább asztali használatra szokás 
bevetni. Mindenesetre a közeljövőben 
lesznek alternatív megoldások és hib- 
rid csatlakozásokkal ellátott meghaj- 
tók, amelyek közül sok egyetlen adat- 
kábellel, működő rendszerre csatlakoz- 
tatható és nagy sebességű háttértárként 
szolgál majd, a kényelmes felhasználók 
nagyobb biztonságára. 41 

Ügyfélmegtart 
és éptékesítésautomatizá 


A CRM-alkalmazások hazai piaca az utóbbi években azzal hívta 


ogy a szállít. 


Im i at i bevételek itt re tál 
a várakozásokat annak ellenére, hogy ez az alkalmazásterület szinte minden Mmasnal nagyobb publicitást kapott. Az eltelt időszakban 
persze sor került számos CRM-projektre is, voltak nagy sikertörténetek és még nagyobb bukások, de összességében a hazai 
szervezetek szélesebb köre mintha mostanáig nem lett volna elég fogékony az ilyen típusú megoldásokra. 


indez most változni lát- 

szik — mutatott rá az IDC 

Hungary a hazai szoft- 
verpiacról szóló 2009-es jelenté- 
se kapcsán. Annak idején a pénzügyi 
és a távközlési szolgáltatók CRM- 
projektjei jelentették a fő hajtóerőt 
ezen a piacon, és a gazdasági vál- 
ság hatására kialakult minden eddigi- 
nél élesebb versenyhelyzet következ- 
tében ismét ezek a vállalatok járnak 
élen az ügyfélkapcsolat-kezeléssel 
összefüggő fejlesztéseikkel. Hozzájuk 
azonban immár a közműszolgáltatók 
is csatlakoztak, amelyeket egyre na- 
gyobb kinnlevőségeik kényszerítenek 
az ügyfelek jobb megismerésére. 

Ezzel párhuzamosan a szolgáltatói 
körön kívül tevékenykedő vállalatok 
is egyre nagyobb érdeklődéssel for- 
dulnak az értékesítés teljesítményét 
javító, a folyamat hatékonyságát nö- 
velő, annak automatizálását lehetővé 
tevő CRM-megoldások felé. 

Az SAP Hungary a múlt év folya- 
mán például a MÁV-nál vezetett be 
CRM-rendszert, amelynek funkciói 
a nemzeti vasúttársaság alkalma- 
zottjainak kiszolgálását segítik, át- 
láthatóbbá és szervezettebbé téve a 
belső ügyintézést. 

— A szolgáltatói körön belül egyér- 
telmű, hogy a szolgáltatások minő- 
sége, a hatékonyság növelése és a ve- 
vői elégedettség javítása érdekében a 
megfelelő folyamatokat érdemes cél- 
alkalmazásokkal támogatni — mond- 


ta Bartha Levente, az SAP Hungary 
CRM-tanácsadója. — Az ügyfélkap- 
csolat-menedzsment azonban a szol- 
gáltatóiparon kívül is a marketing és 
az értékesítés eszköztárának egyik 
legfontosabb eleme, amely a teljes 
ügyfélkép kialakítását, a folyamatok 
tervezését és nyomon 
követését, ellenőrzését 
segíti. Ezeket a funkció- 
kat a CRM-megoldások 
egy integrált rendszeren 
belül, különböző kom- 


sonló robusztusság és méretezhető- 
ség is jellemzi. 

—- A CRM-megoldás megfelelő hasz- 
nálatával a vállalat teljes körű, 360 fo- 
kos rálátást nyer az ügyféladatoltra 
— emelte ki Bartha Levente. — Ezál- 
tal gyorsabbá és hatékonyabbá teheti 
a kiszolgálást, mivel job- 
ban megtervezheti és fo- 
lyamatosan nyomon kö- 
vetheti az üzleti folyama- 
tokat, ellenőrizheti azok 
tényleges lefutását, és 


munikációs csatornákon É ügyfelek szerinti bontás- 
teszik elérhetővé a fel- ; a ban mérheti az eredmé- 
használók számára. Bartha nyeket, miközben az al- 
A tanácsadó az SAP kalmazottak munkáját 
CRM kapcsán ezt az Levente egységesített kommuni- 
integrációt emelte ki, CRM-tanácsadó kációs folyamatok segítik. 
mint a megoldás egyik  5AP Hungary Mindennek eredmé- 
legfontosabb előnyét:  eemeeee— mm yekénta vállalat job- 


az értékesítés, a mar- 

keting és a szerviz területén dolgo- 
zó felhasználóknak ugyanazokat a 
CRM-funkciókat kínálja, függetle- 
nül attól, hogy ügyfeleikkel telefo- 
non, e-mailben vagy fax útján tart- 
ják a kapcsolatot. Az SAP CRM 
esetében az integráció azonban túl- 
megy ezen, és a vállalatirányítási 
rendszerre is kiterjed, mivel a meg- 
oldás az SAP ERP csomag szer- 
ves része. Az ügyfélkapcsolat-me- 
nedzsment így eleve kapcsolódik a 
háttérrendszerekben kezelt folya- 
matokhoz, másrészt a szoftvercég 
vállalatirányítási megoldásához ha- 


ban megismeri az ügyfe- 

lek igényeit, akiket az értékesítők cél- 
zottan, jobb ajánlatokkal kereshet- 
nek meg a megfelelő csatornákon. 
Ez nemcsak az értékesítők teljesítmé- 
nyét, hanem az ügyfelek elégedett- 
ségét is növelni fogja, erősebbé válik 
cég és ügyfél kapcsolata. A folyama- 
tok tervezésével és folyamatos ellen- 
őrzésével az értékesítési lehetőségek 
egy-egy csatornába terelhetők, ami 
növeli a hatékonyságot, átláthatóbbá 
és tervezhetőbbé teszi az értékesítést. 

— Ez alkalmat ad az automatizálás- 
ra, amely a CRM-rendszerhez kap- 
csolódó webshopokon keresztül va- 


lósítható meg — mondta a tanácsadó. 
— A folyamatok végponttól végpon- 
tig terjedő láncba kapcsolásával ilyen 
módon az értékesítési kör teljes funk- 
cionalitása lefedhető, az ügyfél meg- 
keresésétől kezdve az értékesítési le- 
hetőségek különböző fokozatain, az 
ajánlatadáson és a rendelésen át egé- 
szen a folyamatos ügyféltámogatásig. 

A CRM-alkalmazás bevezetése 
mellett döntő vállalat ugyanakkor 
zavarba ejtően bő kínálatot talál a 
piacon, amely ingyenes, nyílt forrás- 
kódú szoftvereket, egyes részterüle- 
tekre fejlesztett mobil és webalapú, 
valamint call center alkalmazásokat, 
hosztolt szolgáltatásokat és integrált, 
nagyvállalati megoldásokat egyaránt 
felvonultat. 

Bartha Levente szerint a leendő 
CRM-megoldás vonatkozásában az 
üzemeltetési költségek, az integrálha- 
tóság és a rugalmasság mellett fontos 
mérlegelni az adott technológia alkal- 
mazásához szükséges szaktudás hozzá- 
férhetőségét is. CRM-alkalmazás ese- 
tében is érdemes tőkeerős, megbíz- 
ható szállítót választani, amely hosszú 
távon is garantálja a folyamatos ter- 
méktámogatást és -fejlesztést. 

Összeállításunkban az ügyfélkap- 
csolat-kezelő megoldások két fon- 
tos aspektusára hívjuk fel a CRM- 
bevezetést tervező vállalatok figyel- 
mét: a folyamatalapú szemléletre és 
az alkalmazás szolgáltatásként tör- 
ténő használatára.§1 

MELLÉKLETI 


Az ügyfélkezelés - stratégia 


z IDS Scheer meghatározása 
A szerint az ügyfélkapcsolat- 

menedzsment olyan szem- 
léletmód, amely minden területen az 
ügyfelet helyezi a középpontba. Ezért 
egységesnek, hatékonynak, átjárható- 
nak, visszakereshetőnek kell lennie 
minden csatornának és 
eszköznek, amelyen 
keresztül a vállalat kap- 
csolatot tart az ügyfe- 
leivel. Az üzleti folya- 
matok ehhez szüksé- 
ges átalakítása kapcsán 
az operatív CRM- 
megoldások kerülnek 
előtérbe a projektek so- 


rán. Ebből következik, kereskedelmi 
hogy az ügyfelek vásár- igazgató 


lási szokásairól részletes 
információ fog a válla- 
lat rendelkezésére állni, 
amelynek elemzésével értékes infor- 
mációhoz juthat. Ez nélkülözhetet- 
len segítség az ügyfelek megtartásá- 
hoz, az értékes ügyfelek megtalálásá- 


Illés Józsei 


IDS Scheer Hungária 


hoz, az eladások növeléséhez. Ezek az 
elemzések az analitikus CRM-meg- 
oldásokkal végezhetők el. Számos 
olyan CRM-rendszer van, amelynek 
funkciói mindkét területet lefedik. 

- A CRM-megoldást kereső válla- 
latok véleményem szerint akkor köve- 
tik el a legnagyobb hibát, 
amikor a projektet tisztán 
TI1-beruházásként kezelik 
. — mutatott rá Illés József, 
az IDS Scheer Hungária 
Kft. kereskedelmi igaz- 
gatója. — Ez ugyanis leg- 
alább olyan mértékben 
szól az ügyfélkezelési stra- 
tégia és a folyamatok ki- 
alakításáról, az ügyfelek- 
kel kapcsolatot tartó al- 
kalmazottak képzéséről, 
mint a CRM-rendszer 
bevezetéséről. Ez a ho- 
lisztikus megközelítés és átfogó felké- 
szülés elengedhetetlen ahhoz, hogy 
a CRM-megoldás valóban eredmé- 
nyesen szolgálja az üzleti célokat. 


Az IDS Scheer Hungária tapaszta- 
latai szerint az évekkel ezelőtti — el- 
sősorban pénzügyi és távközlési szol- 
gáltatókat érintő - CRM-robbanást 
követően a hazai piacon más ipar- 
ágakban, például a gyártó cégek és 
a közművállalatok körében is jelent- 
kezett az ilyen megoldások iránti 
igény. Ez a nagyvállalatok mellett im- 
már a kkv-kat is jellemzi, és a pro- 
jektek sok esetben a vállalatirányítási 
rendszerrel való integrációra is kiter- 
jednek. Az ERP-rendszer ügyféltör- 
zsében ugyanis eleve rendelkezésre 
állnak azok az adatok, amelyek jól 
hasznosíthatók a CRM-rendszerben. 

Az IDS Scheer Hungária például 
a TÜV Rheinlandnál dolgozik egy 
SAP Business One alapú CRM-beve- 
zetésen, ahol a még nem realizált 
ügyfélkapcsolatok adatai ebbe a rend- 
szerbe kerülnek, és csak az üzletkötést 
követően jelennek meg a cég nagyvál- 
lalati SAP-rendszerében. A pénzügyi 
szektoron belül az IDS Scheer Hun- 
gária a Lombard Lízingnél valósított 


meg hasonló projektet, ahol a CRM- 
megoldás, integrálva egy Oracle- 
alapú workflow rendszerrel a terme- 
lőeszköz-finanszírozás értékesítési fo- 
lyamatait támogatja. 

— A magyar piac említett szegmen- 
sein végigsöprő, első CRM-hullám 
sok eredménytelen bevezetést is ha- 
gyott maga után, ezért mára a fel- 
használók szemében felértékelődött 
az ilyen projektek megfelelő előké- 
szítése — mondta Illés József. — Sok 
esetben nem a CRM-rendszer beve- 
zetése kapcsán kerülünk kapcsolat- 
ba ügyfelünkkel, hanem más, jellem- 
zően működésfejlesztési, folyamat- és 
szervezetátalakítási projekten dolgo- 
zunk együtt. Ennek során alapkérdé- 
sek is felmerülnek: pontosan kik al- 
kotják az adott vállalat ügyfélkörét, és 
milyen értéket kíván realizálni a velük 
kialakított kapcsolat teljes életciklu- 
sán keresztül?" Ha meg tudja válaszol- 
ni ezeket a kérdéseket a vállalat, az 
már kiindulópont lehet az ügyfélkeze- 
lési stratégia kialakításához és gyakor- 
latba ültetéséhez, amelynek valószí- 
nűleg egy CRM-rendszer bevezetése 
is része lesz. II 


Ügyfélközpontú CRM-szolgáltatás 


hostolt szolgáltatásként el- 
A érhető update.revolution 

induló beruházás nélkül, 
napok alatt bevezethető iparág- 
specifikus CRM-megoldás, ame- 
lyet a vállalatok tervezhető költsé- 
gek és a legmagasabb szintű adat- 
biztonság mellett használhatnak, 
ugyanakkor teljesen testre szab- 
hatnak a változó igények mentén. 
Software as a service — SaaS — alapon 
kínált CRM-megoldásával a bécsi 
székhelyű update software AG akár 
a legbonyolultabb CRM-rendszer 
megvalósítása esetén is minden koc- 
kázatot átvállal ügyfeleitől. A felhasz- 
nálók csupán a szolgáltató által üze- 
meltetett, egyedileg kialakított, mo- 
duláris felépítésű CRM-rendszer 
használatáért fizetnek, az update soft- 
ware nem számít fel külön díjat a ta- 
nácsadásért, a testre szabásért és 
a műszaki támogatásért. Az update. 


update so. 


20 years pure CR 


revolution ezáltal a SaaS koncepciót 
a testre szabható CRM-rendszer 
minden előnyével társítja, így önma- 
gában is kifejezetten ügyfélközpontú 
üzleti modellt képvisel. 

A pénzintézeti piac szereplőinek 
— bankoknak, biztosítóknak és 
pénzügyi tanácsadó cégeknek -, va- 
lamint gyógyszer-, gép- és építő- 
ipari vállalatoknak ajánlott update. 
revolution szolgáltatást a felhasz- 
náló akár a szerződés aláírásától 
számított akár 20 napon belül hasz- 
nálatba veheti. Ezt a gyorsaságot és 
rugalmasságot az update software 
több mint húszéves, 1400-nál több 
ügyféllel és mintegy 160 ezer fel- 
használóval szerzett üzletági tapasz- 
talata, valamint a szolgáltatás alap- 
jául szolgáló operatív, kollaborációs 
és analitikus CRM-funkciókat kí- 
náló update.seven szoftvercsomag 
moduláris felépítése biztosítja. 


Az update revolution bevezetése 
három szakaszban történik. Az első 
fázisban az update software szak- 
emberei egy számítógéppel támo- 
gatott felmérést készítenek a vál- 
lalat üzleti céljairól, folyamatairól, 

a CRM-megoldás és más alkalma- 
zások — a vállalatirányítási rendszer, 

a telefonközpont, levelezőrendszer — 
esetleges összekapcsolásáról. A meg- 
valósítás szakaszában az update. 
revolution testre szabásával párhuza- 
mosan a kulcsfelhasználók oktatásá- 
ra és az adatkapcsolatok kialakításá- 
ra is sor kerül. Ezzel a vállalat hasz- 
nálatba veheti a CRM-rendszert, 
amelynek működését az update soft- 
ware szakemberei folyamatos el- 
lenőrzik és elemzik ügyfelükkel. Ez 
a bővítés szakasza, amelyben a CRM- 
szolgáltatás az aktuális üzleti igények- 
hez illeszthető. Igy egy fenntartható 
folyamaton keresztül biztosítha- 

tó, hogy a rendszer mindig pontosan 
azokat a funkciókat és folyamatokat 
tartalmazza, amelyekre a vállalatnak 
szüksége van. 


Szolgáltatásként adott alkalmazás 
esetében az adatbiztonsággal és a ren- 
delkezésre állással kapcsolatos elvárá- 
sok a lehető legszigorúbbak. Ezek- 
nek az update. revolution mindenben 
eleget tesz. A CRM-szoftver az IBM 
németországi adatközpontjában fut, 
amely ISO 9001, ISO 27001, SAS70 
II és a német szövetségi információ- 
biztonsági hivatal, a BSI által kiadott 
tanúsítvánnyal is rendelkezik. Az el- 
különítetten telepített ügyfélrendsze- 
rek 99,5 százalékos rendelkezésre állá- 
sát kínáló szolgáltatás részeként a vál- 
tozások napi mentésére, valamint heti 
teljes biztonsági mentésre is sor kerül. 
A nagy teljesítményt magas rendelke- 
zésre állású tárolórendszer és adatbá- 
zisfürt (cluster) biztosítja, amely leg- 
alább 2 alkalmazáskiszolgálón oszt- 
ja el a terhelést. Az update software 
emellett szabványos interfészeket is 
kínál, amelyeken keresztül a CRM- 
szolgáltatás különböző háttéralkalma- 
zásokkal integrálható. 

Az update. revolution felhasználói 
így mentesülnek a szoftverüzemelte- 
tés és karbantartás minden terhétől, 
és a legfontosabbra, saját ügyfélkörük 
kiszolgálására összpontosíthatnak. ili 

Analyze the Future 

lIIT SECURITY ROADSHOW 2010] 


Marc a fejlett tenyegetések ellen 


Az IDC 2010-ben is útjára indította IT Security Roadshow rendezvénysorozatát, amelyet az elmúlt évekhez hasonlóan, hazánkban is 
megrendeznek. Az esemény célja, hogy rávilágítson a vállalatokat érintő összetett fenyegetettségek elleni küzdelem fontosságára és 
a teljes körű biztonság stratégiai szintű megteremtésének lehetőségeire. 


egionális szintű rendezvény 

az IDC 2010-es II-bizton- 

sági konferenciája, így fóru- 
mot teremt az eszmecserére, a ta- 
pasztalatok megosztására és a be- 
vált gyakorlat megvitatására a füg- 
getlen szakértők, az elemzők, az 
iparági vezetők és az II-biztonsági 
megoldások felhasználói számára. 
A rendezvény 25 fontos üzleti köz- 
pontot keres fel Kelet-Közép-Eu- 
rópában, Közel-Keleten és Afriká- 
ban. Hasonlóan az elmúlt évekhez, 
az II Security Roadshow-t hazánk- 
ban is megrendezik, és idén is az 
egyik legnagyobb érdeklődésre szá- 
mot tartó biztonsági konferenciá- 
nak ígérkezik. 

A március 18-án Magyarországra 
érkező , Harc a fejlett fenyegetések el- 
len: biztonsági stratégiák a stabil vál- 
lalati működésbez" alcímű konferen- 
cia holisztikus szemlélettel köze- 
líti meg az II-biztonságot, és azt 
a szükséges vagy kötelező költség- 
tétel helyett az üzleti működés elő- 
mozdítójaként kezeli. A rendezvény 
praktikus tanácsokkal kívánja segí- 
teni az IT és a munkavégzés para- 
digmaváltására, valamint a jogi kör- 
nyezet változásaira reagáló hatásos 
biztonsági programok kidolgozását. 
, Az alcímmel arra céloztunk, hogy 
az II-biztonság kérdésköre foglal- 
jon el továbbra is stratégiai helyet 
a vállalatok informatikai életében. 
A gazdasági átmenethez való alkal- 
mazkodás időszakában felgyorsul- 
nak a változások a vállalatok mű- 
ködési mechanizmusaiban, folya- 


mataiban, szervezeti felépítésében, 
az alkalmazott üzleti modellekben. 
Ugyanakkor a biztonsági kockáza- 
tok is változnak. Ahhoz, hogy a sta- 
bil működéshez elengedhetetlen in- 
formatikai biztonság fenntartható 
legyen a változások közepette is, 
szükséges, hogy az II-biztonságra 
fordított figyelem és a beruházások 
ne csökkenjenek" — mondta Komá- 
romi Zoltán, az IDC Magyarország 
ügyvezető igazgatója. 

Az idei rendezvény külföldi, füg- 
getlen előadója Marco Gercke lesz, 
aki a Német Jogi és Informatikai 
Társaság (DGRD) büntetőjogi tago- 
zatának titkára, az ITU magas szin- 
tű szakértői csoportjának tagja, az 
Európa Tanács szakértője. Marco 
Gercke előadása áttekinti az infor- 
matikai biztonság és a számítógé- 
pes bűnözés jelenlegi helyzetét. 
Ennek kapcsán a hallgatóság szá- 
mos, az ENSZ és más szervezetek 
számára készült tanulmány ered- 
ményeivel is megismerkedhet, va- 
lamint átfogó képet kaphat az ak- 
tuális fenyegetésekről, a legújabb 
védelmi megoldásokról és a 2010- 
2011-es biztonsági helyzetet meg- 
határozó globális trendekről, illet- 
ve kezdeményezésekről. 

Az IDC Magyarország részéről 
Marosvári Gábor vezető elemző elő- 
adása arról a harcról fog szólni, 
amit a vállalatok folytatnak az egy- 
re kifinomultabb támadások ellen. 
Az IDC szerint a pénzügyi válság 
negatív hatásai adatvesztések, 
kibertámadások, dolgozói szabotá- 


zsok és egyéb fenyegetések megsza- 
porodását eredményezték a vállala- 
toknál. Ez azt is jelenti, hogy a kül- 
ső fenyegetéseken túl a gazdasági 
bizonytalanság a belső kockázatok 
növekedését is maga után vonta. 
Sok cég azonban bölcsen reagált 
ezekre a kockázatokra, és a költsé- 
gek pánikszerű csökkentése helyett 


peti 


) 


"A válság a belső koc- 
kázatok növekedését is 
maga után vonta..." 


Komáromi Zoltán 
IDC MAGYARORSZÁG 
JE] 


Fv 


növelte II-biztonsági büdzséjét. 
A piaci előrejelzések szerint az 
EU-direktíváknak és az átgondolt 
kockázatkezelési gyakorlatoknak 
köszönhetően, a régió vállalatai 
egyre nagyobb számban alkalmaz- 
nak majd jogosultság- és hozzáfé- 
rés-kezelési, valamint biztonsági- 
és patchmenedzsment eszközöket 
a közeljövőben. 


A 2010-es IÍT Security Roadshow 
látogatói Gerencsér László, a Magyar 
Telekom II-biztonsági vezetőjének 
előadását is meghallgathatják. En- 
nek során az üzleti szempontú sze- 
mélyazonosság-kezelés kapcsán 
mindenki megtudhatja, miként ér- 
demes szállítót és terméket válasz- 
tani, illetve milyen implementációs 
stratégia lehet megfelelő egy fúzió 
támogatásához. 

Az IDC egész napos ÍT Security 
konferenciáján a következő tech- 
nológiai cégek vesznek részt, és 
tartanak előadást: HP, SHARP, 
Balabit, Cyber-Ark, Check-Point, 
SOURCEfire, KÜRT, Outpost24. 
E vállalatok prezentációiban 
szó lesz a szerveradminisztráció 
monitorozásáról, a korszerű 
behatolásmegelőzésről, a privi- 
legizált azonosítók kezeléséről, 

a távoli munkavégzés során fel- 
merülő kockázatok csökkentésé- 
ről, a biztonságos dokumentum- 
kezelésről és a vezetői felelősség- 
vállalás kényes kérdéseiről is. 

A konferencia mindazok számá- 
ra érdekes tartalmat fog kínálni, 
akik egy vállalat életében valami- 
lyen módon szerepet játszanak az 
II-biztonság kialakításában, fenn- 
tartásában. Gondolok itt elsősorban 
az II-igazgatókra, a biztonsági, in- 
formatikai, műszaki és információ- 
biztonsági felső vezetőkre, másod- 
sorban az II-biztonság valamely te- 
rületén dogozó középvezetőkre és 
szakemberekre"? — vélekedett 
Komáromi Zoltán. §1 

Vajon ki nézegeti a bérjegyzékünket" 


mindennapos, rutinná vált 
A elektronikus levelezés so- 

rán sokszor feledésbe merül, 
hogy az e-mailek világhálózaton való 
bolyongásuk közben számos fenye- 
getettségnek vannak kitéve. Ezért az 
e-mail titkosítást biztosító megoldások 
nélkül kockázatos a bizalmas informá- 
ciók továbbítása. Az elektronikus le- 
velezéssel kapcsolatos biztonsági koc- 
kázatokról, valamint a károk megelő- 
zésére szolgáló lehetőségekről Kecskés 
Győzőt, a WebCrypt terméket hazánk- 
ban forgalmazó, Nollex Magyarország 
Kft. ügyvezetőjét kérdeztük. 


Computerworid: Miért lenne fontos, 
hogy a szolgáltatók, illetve a nagyvál- 
lalatok élen járjanak az elektronikus 
levelezés biztonságosabbá tételében? 
Kecskés Győző: Hazánkban is egyre 
több szolgáltató szeretne élni az elekt- 
ronikus levelezés kínálta költséghaté- 
konysággal. Az e-mailekben rejlő le- 
hetőségeket a biztonsági kockázatok 
miatt azonban vagy nem merik tel- 
jesen kiaknázni, vagy fittyet hánynak 


a veszélyekre. Gondoljunk csak bele 
például abba, hogy az internetes biz- 
tosítási alkuszok teljesen védtelen le- 
velekben küldik ki számunkra a kö- 
telező biztosítással kapcsolatos bizal- 
mas adatokat tartalmazó értesítőket. 
Ugyancsak sok kérdést vet fel, amikor 
a szolgáltatók száz- vagy ezerszám- 

ra küldik ki az egyre népszerűbbé 
váló elektronikus számlákat. Hasonló 
példákat sokáig lehetne sorolni, de az 
biztos, hogy szolgáltatói oldalon lépni 
kellene a biztonság érdekében, és pél- 
dát mutatni másoknak is. 


CW: Egyre több cég választja az ingye- 
nes levelezőszolgáltatásokat minden- 
napi kommunikációjához. Miért aggá- 
lyos ez biztonsági szempontból? 

K.Gy.: A webes levelezőszolgáltatá- 
sok használata a vállalati felhasználók- 
nak különösen kockázatos. Az ingye- 
nesség ugyanis a visszájára fordulhat. 
A bizalmas adatokat tartalmazó e-ma- 
ilek nemcsak azért kiszolgáltatottak, 
mert a postafiókokhoz tartozó hitele- 
sítési információknak könnyedén lába 


kelhet, hanem azért is, mert a szolgál- 
tatók rendszereit is komoly támadá- 
sok érhetik. Ez Amerikában éppen né- 
hány hete bizonyosodott be. 


CW: A rengeteg kockázat ellenére mi 
lehet az oka annak, hogy nagyon ne- 
hezen terjed a titkosított levelezés? 
K.Gy.: A szolgáltatóknak, vállalatok- 
nak be kellene látniuk, hogy ügyfeleik 
adatainak biztonsága rendkívül fontos: 
akkor is gondolniuk kellene a korsze- 
rű védelmi technológiák bevezetésé- 
re, amikor azt nem írja elő jogszabály. 
"Természetesen az ügyfelek, felhaszná- 
lók oldaláról is nagyobb biztonságtu- 
datosságra lenne szükség, hiszen ezál- 
tal az e-mailek küldőin is nagyobb len- 
ne a nyomás a titkosítás bevezetésére. 


CW: Eddig a nagyobb vállalatok, szol- 
gáltatók kerültek szóba. De mi a hely- 
zet a kisebb cégekkel? Náluk miért 
fontos a levelezés védelme? 

K.Gy.: A kisebb cégeknél is komoly 
problémát jelent a bizalmas adatok 
továbbítása, legfeljebb ezt sokszor 


nem ismerik fel. Elég, ha csak arra 
gondolunk, amikor egy könyvelő- 
cég elküldi a havi áfabevalláshoz vagy 
a bérkifizetésekhez szükséges adato- 
kat az ügyfelének, amelyet tikosítás 
nélkül elméletileg bárki elolvashat. 


CW: Mindezek tükrében a WebCrypt 
hogyan segíti elő az elektronikus leve- 
lezés védelmét? 

K.Gy.: A WebCrypt gyorsan és zök- 
kenőmentesen integrálódik a levele- 
zőrendszerbe, és anélkül teszi lehető- 
vé a titkosított e-mailek azonnali kül- 
dését, illetve fogadását, hogy a cím- 
zettnek hardver- vagy szoftvereszközt 
kellene telepítenie. A WebCrypt ál- 
tal biztosított magas védelmi szintet 
az is jól szemlélteti, hogy a titkosított 
levelek tartalmához az arra jogosult 
személy kivételével még a legtöbb jo- 
gosultsággal rendelkező rendszergaz- 
dák sem férhetnek hozzá. 

A WebCrypt termékkel kapcso- 
latban további információk a www. 
leveltitkositas.hu weboldalon olvas- 
hatók. Hi 


Tényleg az 5M5S-jelszó a legbiztonságosabb" 


avaly adott hírt a MIT 
T Technology Review arról az 

esetről, amikor az amerikai 
Ferma vállalat számlájáról majd- 
nem félmillió dollárt emeltek le in- 
ternetes bűnözők, miközben az 
egyik igazgató az online banki mű- 
veleteit végezte. Megkérdeztük az 
II-biztonsággal foglalkozó Nollex 
Nemzetközi Kft. vezetőjét, hogyan 
történhetett ez meg. 

— A módszer pofonegyszerű — vála- 
szolta Kecskés Győző, a Nollex igazga- 
tója. — Elegendő egy megfelelő kém- 
programmal megfertőzni azt a számí- 
tógépet, ahonnan a kiszemelt áldo- 
zat bejelentkezik az internetes banki 
felületre, majd megvárni, amíg be- 
lép. A kártevő ezt követően valós idő- 
ben él vissza áldozata adataival. Igy 
miközben a célszemély megbízásokat 
ad a bankjának, a kémprogram segít- 
ségével távolról kitakarítják a számlá- 
ját. Nem egy hasonló spyware-t ismer 
a szakma. Ez ellen a kétfaktoros (két- 
lépcsős) hitelesítés nyújthat védelmet. 


— Hazánkban elterjedt módszer, 
hogy a bankok SMS-ben küldik el 
a hitelesítő jelszót az ügyfeleiknek, 
vagy egy hardvertokent (jelszógene- 
ráló eszközt) osztanak ki közöttük. Ez 
a jó megoldás? 

— Nem feltétlenül — mondta Kecs- 
kés Győző. — A hardvertoken biz- 
tonságos, de az ember könnyen el- 
felejtheti otthon, a kocsiban, az iro- 
dában stb. Az SMS pedig költséges, 
ezért többnyire egynél több műve- 
letet is lehet vele authentikálni, ami 
csökkenti a biztonsági szintet, vagy 
pedig az ügyfelekre hárítják a költsé- 
gét. Olyan eszköz kell, amely egyrészt 
mindig nálunk van, másrészt akár má- 
sodpercenként új hitelesítő jelszóhoz 
lehet vele jutni, nulla kiadással. Ilyen 
a Cidway mobiltelefonra vagy PDA- 
ra telepítendő eszköze, az úgyneve- 
zett szoft token. 

— Hogyan működik a szoftveres 
token? 

— Időalapú, egyszer használatos jel- 
szót generál a felhasználó mobilte- 


lefonjára telepített alkalmazás segít- 
ségével. A ma használatos mobilok 
bármelyike képes kezelni, nincs 
szükség csúcsmodellre hozzá. Az 
autentikáció időszinkronizációs ala- 
pon történik, így nem kell SMS-t 
küldeni, tehát nem jelenik meg költ- 
ség és nincs lehallgatható informá- 
ció. A Cidway kezelését egy gyerek 
is könnyen megtanulhatja. Mivel pe- 
dig nincs semmilyen személyes kód 
tárolva a mobiltelefonon, az sem baj, 
ha ellopják vagy elvész, mert a táma- 
dó nem tud hiteles jelszót generálni 
a segítségével. 

— Van olyan pénzintézet ma Ma- 
gyarországon, amelyik használja? 

-— Néhány érdeklődés van, ezt le- 
számítva egyelőre nincs, mert még 
túlságosan beágyazódott az SMS- 
küldő rendszerek használata, a dön- 
téshozók még bizalmatlanok az új 
technológiával szemben — véleke- 
dett a Nollex igazgatója. — Pedig 
nem csak az internetbankolás tehe- 
tő így biztonságosabbá. Kiváltható 


vele például a bankkártya, amit az 
Itaú Bank, egy dél-amerikai bank- 
óriás már be is vezetett. Az ügyfe- 

lei az automatánál a Cidway generál- 
ta kóddal erősítik meg a személyazo- 
nosságukat. Ugyanez működhet az 
üzletben, a pénztárnál is. De a pénz- 
ügyi szektoron kívül is használható: 
az egyik svájci kanton a helyi ügyfél- 
kapunál azonosítja vele a polgárokat. 
Persze arra is alkalmas, hogy a vál- 
lalati T1-erőforrások távoli elérése- 
kor hitelesítsék magukat a felhaszná- 
lók. A Cidway az egyre terjedő mo- 
bilbank szolgáltatásokhoz is techno- 
lógiai alapot nyújthat. 

— Ezek szerint a Cidway nagyválla- 
latok és állami intézmények számára 
elérhető megoldás. 

— Szó sincs róla! Már pár tucat em- 
bert foglalkoztató cégek vagy intéz- 
mények számára is költséghatékony, 
mert igen kedvező az ára — mondta 
Kecskés Győző. A Cidway hazai for- 
galmazója a Nollex Nemzetközi Kft: 
www.cidway.hu Hi 

2010. BALATONALMÁDI 


konfepencia a $un felhasználóit Í3 várja 


A hazai Oracle-felhasználók és partnerek mellett külföldi szakemberek is részt vesznek március 22-24. között Balatonalmádiban a 
HOUG konferencián, amelynek egyik aktuális témája a Sun közelmúltban bejelentett akvizíciója. 


Hotelben tartja szokásos évi 

konferenciáját a Magyarországi 
Oracle Felhasználók Egyesülete, a 
HOUG. A rendezvény hosszú évek 
óta a gyártó hazai felhasználóinak 
legjelentősebb találkozója, ahol a 
cég ügyfelei, partnerei és a magyar 
leányvállalat szakemberei által tar- 
tott előadásokon, workshopokon 
vehetnek részt az érdeklődők. 
A konferencia ezúttal kétnaposra 
rövidült: a szervezők célja az volt, 
hogy ilyen módon is csökkentsék a 
résztvevők költségeit, akiket a szek- 
ciókra bontott tartalmi struktúrá- 
nak köszönhetően ennek ellenére is 
igen tartalmas programokkal vár- 
nak. 


I dén a balatonalmádi Ramada 


HOSSZÚ TÁVÚ STRATÉGIA 

A SUN-AKVIZÍCIÓ TÜKRÉBEN 

A HOUG konferenciájára hagyo- 
mányosan főként technológiai szak- 
emberek, partnerek és döntés-elő- 
készítők látogatnak el, de egyre 
több üzleti döntéshozó is képvisel- 
teti magát az eseményen. A házi- 
gazdák közel négyszáz érdeklődő 
részvételére számítanak az idén, 
köztük a nemrégiben az Oracle bir- 
tokába került Sun hazai ügyfelei- 
re is, akiknek szeretnék bemutatni, 
milyen komplex rendszermenedzs- 
ment-lehetőségeket kínálnak szá- 
mukra a két cég tudásának és tech- 
nológiájának egyesítése nyomán 
megszülető megoldások. A konfe- 
rencia a döntéshozók és szakembe- 


rek számára is tartogat érdekessé- 
geket: ők egyebek mellett az Oracle 
hosszú távú stratégiai terveivel és 

a Sun kiemelt termékköreivel kap- 
csolatos változásokkal ismerkedhet- 
nek meg. 

, A Sun-akvizíció a konferencia 
nyitó előadásának egyik kiemelt té- 
mája is egyben, amelynek kereté- 
ben Reményi Csaba, az Oracle Hun- 
gary ügyvezető igazgatója ismer- 
teti a hazai ügyfeleket is érintő 
legfontosabb tudnivalókat" — nyi- 
latkozta Tóth Csaba, a vállalat tech- 
nológiai üzletágának tanácsadás- 
vezetője. 


KORSZERŰ ADATKÖZPONTOK ÉS GAZ- 
DASÁGOS ADATBÁZIS-MENEDZSMENT 
A szokásos keynote-okat az Oracle 
legfontosabb termékköreivel fog- 
lalkozó szekciókba sorolt előadások 
követik. A korszerű adatközpontok- 
ról szóló előadássorozat keretében 
az ügyfelek képviselői megosztják a 
hallgatósággal az Oracle-adatbázis 
legújabb, 11g v2 verziójával kap- 
csolatos tapasztalataikat; de a meg- 
újult klaszteres rendszer és a Grid 
Infrastructure megoldásai is szere- 
pelnek a programban. 

Külön szekció foglalkozik az 
üzleti intelligencia (Business 
Intelligence — BI) és az adattárház- 
rendszerekkel — amelyek felhasz- 
nálói között a pénzügyi és kommu- 
nikációs szolgáltatók mellett egy- 
re több államigazgatási szervezet 
is képviselteti magát -, illetve az 


Oracle és a Sun által közösen kifej- 
lesztett Exadata v2 adatbázisgéppel. 

A rendszermenedzsment szekci- 
óban az adatbázis-rendszerek ke- 
zelésének költséghatékonyabbá 
tétele és a rendszermenedzsment 
megoldásokban rejlő lehetőségek 
kerülnek terítékre. A fejleszté- 
si szekcióban a WebLogic alkal- 
mazásszerver platformmal kap- 
csolatos újdonságokat ismertetik 
az előadók. Ez a szegmens a BEA 
felvásárlása után vált különösen 
fontos üzleti területté az Oracle 
számára. 

Az integráció és szolgáltatásorien- 
tált architektúra szekcióban az egy- 
re népszerűbbé váló SOA (Service- 
oriented Architecture) rendszerek 
előnyeibe és az Oracle üzletifolya- 
mat-menedzsment (BPM) eszközé- 
nek új, tavaszra várható 11g verzió- 
jának újdonságaiba nyerhetnek bete- 
kintést a résztvevők. 

Az adatbiztonság szekcióban tel- 
jes körű II-biztonsági megoldáso- 
kat mutatnak be, amelyek az adat- 
bázis-kezeléstől a hozzáférés- és 
azonosságkezelésen át az egy hely- 
ről történő bejelentkezésig haté- 
kony védelmet nyújtanak az adat- 
vesztés és adatlopás ellen. 

A közigazgatásban dolgozó szak- 
emberek külön szekció kereté- 
ben tanulmányozhatják az Oracle- 
alapokon működő államigazgatá- 
si és egészségügyi alkalmazásokkal 
kapcsolatos esettanulmányokat, mi- 
közben a kapcsolódó technológiák- 


kal, alkalmazásokkal is megismer- 
kedhetnek. 


A TUDÁS FORRÁSKÓDJA: ORACLE 
UNIVERSITY 

Az Oracle üzleti alkalmazásait idén 
a megszokottól eltérően a szekciók 
témáihoz kapcsolódó előadások ke- 
retében tekinthetik át a résztvevők, 
akik a konferencia hétfői , nulladik" 
és szerdai zárónapján különféle 
workshopokon is gyarapíthatják is- 
mereteiket. Az érdeklődők a gyár- 
tó termékspecialistáival, oktatói- 
val és nemzetközileg elismert szak- 
embereivel is találkozhatnak; a , ko- 
rán érkezők" hétfőn délután egy, az 
Oracle támogatási szolgáltatásával 
foglalkozó kerekasztal-beszélgeté- 
sen is részt vehetnek. 

A konferenciát megelőző napon 
az Oracle University előadásaira is 
sor kerül, ahol az oktatási központ 
legnépszerűbb előadói ismertetik az 
üzleti intelligencia és adatbázis té- 
mákkal kapcsolatos legfrissebb kép- 
zési anyagokat. 

A rendezvény szervezői természe- 
tesen az odalátogató vendégek szó- 
rakoztatásáról sem feledkeztek meg. 
A konferencia első napjának záróak- 
kordjaként a Váci Eszter guartet ad 
Vylyan bórkostolóval egybekötött 
koncertet, a második nap estéjén pe- 
dig a nemzetközi hírű Presidance 
Company táncelőadását élvezhetik a 
résztvevők, akik között a szponzorok 
jóvoltából értékes ajándékok is gaz- 
dára találnak majd. AT 

Platlormiüggetlen dokumentumkezelés 


A Montana dokumentumkezelő rendszere a piaci szereplők és a közszolgáltatók számára is rugalmas megoldásokat 
kínál. A platformfüggetlen szisztéma a schengeni határsáv ügyviteli rendszerének , szíveként" is bizonyított. 


Montana Tudásmenedzs- 
A ment Kft. MonDoc System 

nevű megoldása integrált 
elektronikus irat- és dokumentumke- 
zelő rendszer, amelyet úgy terveztek, 
hogy teljes életciklusuk alatt — a beér- 
kezéstől az irattárba kerülésig — képes 
legyen végigkövetni és ellenőrizni az 
általa kezelt dokumentumok útját. 

A szoftver a Microsoft technoló- 
giájára épül: remekül együttműkö- 
dik az olyan széles körben elterjedt 
irodai és levelezőalkalmazásokkal, 
mint az Office programcsomag 
vagy az Outlook. A rendszer milliós 
nagyságrendű dokumentumtömeg 
menedzselését is képes ellátni; 
az anyagok kezelése az integrált 
webkliens segítségével akár az iro- 
dán kívülről is megoldható. 

, A rugalmasan fejleszthető és a 
megrendelők igényei szerint bővíthe- 
tő szisztéma a papíralapú, az elektro- 
nikus és a vegyes ügyviteli rendszerek 


www.mondoc.hu 


kezelését egyaránt támogatja — vázol- 
ta a megoldás előnyeit Kun Eva, a cég 
tanácsadója. — A szoftver adatbázis 
szinten teljesen platformfüggetlen, 
így az Oracle és a Ms SOL rendsze- 
rekkel is együttműködik." 


Go 3] 


A platformiüggetlen- 
séget és armodulari- 
tást rendkívül hang- 
súlyos szempontnak 
tekintjük fejlesztése- 
ink során. 


A Magyarországon piacvezetőnek 
számító dokumentumkezelő rend- 
szer fejlesztése 2000-ben kezdődött; 
ma már a szoftver ötödik verziója 
érhető el. A MonDoc 2006-ban el- 


nyerte , Az év legjobb nagyvállalati 
Microsoft alkalmazása"? díjat; hazai fel- 
használói között olyan vállalatok és 
közszolgáltatók szerepelnek, mint 
a Szerencse- játék ZRt., a Pannon 
GSM, valamint a 1-Mobile Magyar- 
ország, a Külügyminisztérium, 
a Nemzeti Bank, a Vám- és Pénz- 
ügyőrség Országos Parancsnoksága. 
A MonDocc egyik legfontosabb elő- 
nye a rugalmasság. A szoftver egy- 
mással szorosan együttműködő mo- 
dulokból épül fel, amelyek a doku- 
mentumok iktatásáért, nyilvántartá- 
sáért, irattárazásáért, hitelesítéséért, 
archiválásáért felelősek. A Montana 
saját fejlesztésű MonFlow munkafo- 
lvamat-kezelő alkalmazása által integ- 
rált rendszer egyebek mellett a szám- 
viteli feladatok ellátására is alkalmas. 
, A platformfüggetlenséget és a 
modularitást rendkívül hangsúlyos 
szempontnak tekintjük fejlesztéseink 
során. A rendszerelemek önálló meg- 


NÁLUNK AZ IRAT MINDIG 


oldásként is működnek, ami jelentős 
szabadságot biztosít a felhasználók 
számára, akik így saját szempontjaik 
alapján optimalizált szisztémákat ala- 
kíthatnak ki? — mondta a Montana 
tanácsadója. 

A vállalat egyik legfontosabb re- 
ferenciamunkája a schengeni térség 
magyar határszakaszát kiszolgáló ügy- 
viteli rendszer kiépítése volt. A rend- 
szer alapjául a MonDoc System és 
az Oracle adatbázis-kezelő megoldá- 
sa szolgált. A Montana 2006 óta tag- 
ja az Oracle partnerhálózatának — a 
cég szakemberei alig egy évvel később 
már a kapcsolódó szakrendszerek in- 
tegrálásáért is felelős, az uniós nor- 
máknak teljes mértékben megfelelő 
megoldás rendszerbe állításán dol- 
goztak. , Büszkék vagyunk rá, hogy 
részt vehettünk ebben a vállalkozás- 
ban, így a magunk eszközeivel mi is 
hozzájárulhattunk a határok megnyi- 
tásához? — nyilatkozta Kun Éva. 81 


MEGVAN?! 


MoNDOoCc SYSTEM A BEVÁLT MEGOLDÁS, AMELY MEGKÖNNYÍTI A DOKUMENTUMOK KEZELÉSÉT. 
GARANTÁLJA, HOGY SOHA NE FÁRADJON TÖBBÉ IRATOK, LEVELEK, MUNKAANYAGOK KERESÉSÉVEL. 


INTEGRÁLT IRAT- ÉS DOKUMENTUMKEZELŐ RENDSZER, 
MELY MINDEN IRATOT A BEÉRKEZÉSTŐL AZ ELINTÉZÉSIG VÉGIGKÍSÉR. 
A KÉSEDELMET, FENNAKADÁST MEGELŐZI. PONTOSSÁGOT, HATÉKONYSÁGOT BIZTOSÍT. 


CSÖKKENTI A KÖLTSÉGEKET. 


2006-BAN AZ ÉV LEGJOBB NAGYVÁLLALATI MICROSOFT ALKALMAZÁSA 


A MoNDOC SYSTEM INTEGRÁLT ÜGYVITELI És DOKUMENTUMKEZELŐ MEGOLDÁS, 
AMELY KIBŐVÍTETT TANÚSÍTVÁNNYAL RENDELKEZIK, ÍGY EZZEL BÁRMELY KÖZFELADATOT ELLÁTÓ SZERVEZET SZÁMÁRA AJÁNLOTT 
És A KSZF-EN KERESZTÜL ELÉRHETŐ RENDSZERRÉ VÁLT. 

Rendszerbe 


szervezzük 
az üzletet 


www.sri.hu 


Költséghatékony, megbízható 
informatikai megoldásokért forduljon 
a Synergon Rendszerintegrátorhoz! 


